type: legislation

text:
 22.6.2012
 BG
 Официален вестник на Европейския съюз
 L 163/1
 РЕГЛАМЕНТ ЗА ИЗПЪЛНЕНИЕ (ЕС) No 532/2012 НА КОМИСИЯТА
 от 21 юни 2012 година
 за изменение на приложение II към Решение 2007/777/ЕО и приложение I към Регламент (ЕО) No 798/2008 по отношение на вписванията за Израел в списъците на трети страни или части от тях по отношение на високопатогенната инфлуенца по птиците
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, алинея първа и член 8, параграф 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1 и член 24, параграф 2 от нея,
 като има предвид, че:
 (1)
 С Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (3) се определят правила за вноса в Съюза и транзита и складирането в Съюза на пратки от месни продукти и пратки от обработени стомаси, пикочни мехури и черва, определени в Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (4).
 (2)
 В част 2 на приложение II към посоченото решение се определя списък на трети държави или части от тях, от които е разрешено въвеждането в ЕС на такива продукти, подлежащи на различни видове обработка, посочени в част 4 от същото приложение.
 (3)
 Израел е включен в списъка в част 2 на приложение II към Решение 2007/777/ЕО като държава, от която е разрешено въвеждането в Съюза на местни продукти и обработени стомаси, пикочни мехури и черва за консумация от човека, получени от месо от домашни птици, отглеждани в стопанства за щраусоподобни птици и пернат дивеч, и които са преминали през неспецифична обработка, за която не е посочена минимална температура („обработка А“).
 (4)
 С Регламент (ЕО) No 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Съюза на домашни птици и продукти от домашни птици, и относно изискванията за ветеринарно сертифициране (5) се предвижда стоките, обхванати от посочения регламент, да бъдат внасяни и да преминават транзитно през Общността само от трети страни, територии, зони или подразделения, изброени в колони 1 и 3 на таблицата в част 1 от приложение I към същия регламент.
 (5)
 Също така в Регламент (ЕО) No 798/2008 се определят условията, при които дадена трета страна, територия, зона или подразделение се считат за свободни от високопатогенна инфлуенца по птиците (HPAI), както и изискванията за ветеринарно сертифициране в това отношение за стоки, предназначени за внос в Съюза.
 (6)
 Израел е включен в списъка в част 1 от приложение I към Регламент (ЕО) No 798/2008 като трета страна, от която всички продукти от домашни птици, обхванати от посочения регламент, могат да бъдат внасяни в Съюза.
 (7)
 На 8 и 9 март 2012 г. Израел уведоми Комисията за две огнища на HPAI от подтип H5N1 на своята територия. Поради наличието на потвърдени огнища на HPAI, територията на Израел вече не може да бъде считана за свободна от тази болест. Вследствие на това ветеринарните органи на Израел преустановиха издаването на ветеринарни сертификати за пратки, които съдържат някои продукти от домашни птици, от цялата територия на Израел, предназначени за внос в Съюза.
 (8)
 Вследствие на наличието на огнища на HPAI Израел вече не съответства на ветеринарно-санитарните изисквания за прилагане на обработка А към месните продукти и обработени стомаси, пикочни мехури и черва за консумация от човека, получени от месо от домашни птици, отглеждани в стопанства за щраусоподобни птици и пернат дивеч, изброени в част 2 от приложение II към Решение 2007/777/ЕО. Прилаганата понастоящем „обработка А“ е недостатъчна за отстраняване на ветеринарно-санитарните рискове, свързани с посочените стоки, поради което при потвърждаването на HPAI ветеринарните власти на Израел незабавно преустановиха издаването на сертификати за преминалите такава обработка продукти.
 (9)
 Израел предостави на Комисията информация за мерките за контрол, предприети във връзка с появилите се наскоро огнища на HPAI. Комисията направи оценка на тази информация и на епидемиологичната ситуация в Израел.
 (10)
 С цел борба с болестта и ограничаване на нейното разпространение, Израел пристъпи към изпълнението на политика за унищожаване на птиците. По отношение на инфлуенцата по птиците Израел провежда и дейности за наблюдение, които отговарят на изискванията, установени в част II от приложение IV към Регламент (ЕО) No 798/2008.
 (11)
 Положителните резултати от проведената от Комисията оценка на предприетите от Израел мерки за контрол и епидемиологичната ситуация в посочената трета страна позволяват ограниченията върху вноса в Съюза на някои стоки от домашни птици да се отнасят само до засегнатата от болестта зона, в която ветеринарните органи на Израел са въвели ограничителни мерки. Ограничителните мерки върху посочения внос следва да се прилагат в продължение на тримесечен период до 22 юни 2012 г., след подходящо почистване и дезинфекция на заразените по-рано стопанства, при условие че през посочения период Израел е прилагал мерки за наблюдение на инфлуенцата по птиците.
 (12)
 В таблицата в част 1 от приложение II към Решение 2007/777/ЕО се съдържа списък на териториите на трети страни и на части от тях, към които се прилага разделяне на региони по ветеринарно-санитарни съображения. В посочената таблица следователно е необходимо да се вмъкне вписване за Израел, в което се указва областта в Израел, засегната от огнищата на HPAI, за които има уведомления от 8 и 9 март 2012 г.
 (13)
 Част 2 от приложение II към Решение 2007/777/ЕО следва също да бъде изменена, за да се предвиди подходяща обработка на месни продукти и обработени стомаси, пикочни мехури и черва за консумация от човека, получени от месо от домашни птици, отглеждани в стопанства за щраусоподобни птици и пернат дивеч, с произход от засегнатата от огнищата област в Израел.
 (14)
 Освен това, във връзка с неотдавнашното възникване на огнища на HPAI за които има уведомления от 8 и 9 март 2012 г., вписването за Израел в таблицата в част 1 от приложение I към Регламент (ЕО) No 798/2008 следва да бъде изменено, за да се добави област с код IL-4, като в него се опише частта от Израел, към която се отнасят ограниченията за внос в Съюза на някои стоки от домашни птици. „Крайната“ и „началната“ дата, съответно 8 март 2012 г. и 22 юни 2012 г., следва да се укажат в колони 6А и 6В за областта, обхваната от посочения код.
 (15)
 Освен това, след предишно възникване на огнища на HPAI през 2011 г., вносът на някои стоки от домашни птици от Израел в Съюза бе забранен с Регламент (ЕО) No 798/2008, изменен с Регламент за изпълнение (ЕС) No 427/2011 на Комисията (6). „Крайната“ дата 8 март 2011 г., посочена в колона 6А, за областта в Израел, обхваната от код IL-3 в таблицата в част 1 от приложение I към Регламент (ЕО) No 798/2008, в която става дума за това огнище, следва да бъде заличена, тъй като периодът от 90 дни, през който произведените преди тази дата стоки са могли да бъдат внасяни, е изтекъл.
 (16)
 Поради това Решение 2007/777/ЕО и Регламент (ЕО) No 798/2008 следва да бъдат съответно изменени.
 (17)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Решение 2007/777/ЕО се изменя в съответствие с приложение I към настоящия регламент.
 Член 2
 Приложение I към Регламент (ЕО) No 798/2008 се изменя в съответствие с приложение II към настоящия регламент.
 Член 3
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 21 юни 2012 година.
 За Комисията
 Председател
 José Manuel BARROSO
 (1) ОВ L 18, 23.1.2003 г., стр. 11.
 (2) ОВ L 343, 22.12.2009 г., стр. 74.
 (3) ОВ L 312, 30.11.2007 г., стр. 49.
 (4) ОВ L 139, 30.4.2004 г., стр. 55.
 (5) ОВ L 226, 23.8.2008 г., стр. 1.
 (6) ОВ L 113, 3.5.2011 г., стр. 3.
 ПРИЛОЖЕНИЕ I
 Приложение II към Решение 2007/777/ЕО се изменя, както следва:
 (1)
 в част 1 след вписването за Китай се вмъква следното ново вписване за Израел:
 „Израел
 IL
 Цялата страна
 IL-1
 01/2012
 Израел – цялата страна с изключение на областта IL-2 по отношение на високопатогенната инфлуенца по птиците.
 IL-2
 01/2012
 Областта от Израел в следните граници по отношение на високопатогенната инфлуенца по птиците:
 —
 пресечната точка на границата между Израел и Палестинската автономия (ивицата Газа) с границата между Израел и Египет.
 —
 на юг покрай границата между Израел и Египет до 31° 06′ с.ш.
 —
 на изток по 31° 06′ с.ш. до 34° 26′ и.д.
 —
 по права линия на север до кръстопътя Nassi (кръстопътят на пътища No 264 и No 25).
 —
 път No 264 на север до кръстопътя Bet Kama (кръстопътят на пътища No 264 и No 40).
 —
 На изток по 31° 27′ с.ш. до 34° 52′ и.д.
 —
 На север по 34° 52′ и.д. до път No 353.
 —
 По права линия до пресичането на път No 40 с 31° 40′ с.ш.
 —
 За запад по 31° 40′ с.ш. до морето.
 —
 На юг покрай брега на Средиземно море до границата между Израел и Палестинската автономия (ивицата Газа).
 —
 На юг покрай границата между Израел и Палестинската автономия.“
 (2)
 В част 2 вписването за Израел се заменя със следните редове:
 „IL
 IL — Израел
 B
 B
 B
 B
 XXX
 XXX
 A
 B
 B
 XXX
 A
 XXX
 XXX
 IL-1 — Израел
 XXX
 XXX
 XXX
 XXX
 A
 A
 XXX
 XXX
 XXX
 XXX
 XXX
 A
 XXX
 IL-2 — Израел
 XXX
 XXX
 XXX
 XXX
 D
 D
 XXX
 XXX
 XXX
 XXX
 XXX
 D
 XXX“
 ПРИЛОЖЕНИЕ II
 В част 1 на приложение I към Регламент (ЕО) No 798/2008 вписването за Израел се заменя със следното:
 „IL — Израел
 IL-0
 Цялата страна
 SPF
 EP, E
 S4
 IL-1
 Област в Израел с изключение на IL-2 и IL-3 и IL-4
 BPR, BPP, DOC, DOR, HEP, HER, SRP
 N
 A
 S5, ST1
 WGM
 VIII
 POU, RAT
 N
 IL-2
 Област в Израел в следните граници:
 —
 на запад: път No 4.
 —
 на юг: път No 5812, който свързва с път No 5815.
 —
 на изток: стената за сигурност до път No 6513.
 —
 на север: път No 6513 до кръстопътя с път No 65. От тази точка по права линия до началото на Givat Nili и оттам по права линия до кръстопътя на пътища No 652 и No 4.
 BPR, BPP, DOC, DOR, HEP, HER, SRP
 N, P2
 1.5.2010 г.
 A
 S5, ST1
 WGM
 VIII
 P2
 1.5.2010 г.
 POU, RAT
 N, P2
 1.5.2010 г.
 IL-3
 Област в Израел в следните граници:
 —
 на север: път No 386 до границите на община Йерусалим, река Refaim, до бившата израело-йорданска граница („зелена линия“)
 —
 на изток: път No 356
 —
 на юг: пътища No 8670, 3517 и 354
 —
 на запад: по права линия на север до път No 367, по път No 367 на запад и после на север до път No 375 и на запад от село Matta – линия в посока север-североизток към път No 386.
 BPR, BPP, DOC, DOR, HEP, HER, SRP
 N, P2
 14.6.2011
 A
 S5, ST1
 WGM
 VIII
 P2
 14.6.2011
 POU, RAT
 N, P2
 14.6.2011
 IL-4
 Област в Израел в следните граници:
 —
 Пресечната точка на границата на Израел и Палестинската автономия (ивицата Газа) с границата между Израел и Египет.
 —
 На юг покрай границата между Израел и Египет до 31° 06′ с.ш..
 —
 На изток от 31° 06′ с.ш. до 34° 26′ и.д.
 —
 По права линия на север до кръстопътя Nassi (кръстопътят на пътища No 264 и No 25).
 —
 Път No 264 на север до кръстопътя Bet Kama (кръстопътят пътища No 264 и No 40).
 —
 На изток по 31° 27′ с.ш. до 34° 52′ и.д.
 —
 На север по 34° 52′ и.д. до път No 353.
 —
 По права линия до пресичането на път No 40 с 31° 40′ с.ш.
 —
 За запад по 31° 40′ с.ш. до морето.
 —
 На юг покрай брега на Средиземно море до границата между Израел и Палестинската автономия (ивицата Газа).
 —
 На юг покрай границата между Израел и Палестинската автономия (ивицата Газа).
 BPR, BPP, DOC, DOR, HEP, HER, SRP
 N, P2
 8.3.2012
 22.6.2012
 A
 S5, ST1“
 WGM
 VIII
 P2
 8.3.2012
 22.6.2012
 POU, RAT
 N, P2
 8.3.2012
 22.6.2012


type: wikipedia

text:
Enôta atómske máse (okrajšava u) ali v čast angleškemu kemiku Johnu Daltonu tudi dálton (Da) je enota za maso, s katero izražamo atomske in molekulske mase. Opredeljena je kot mase nevezanega atoma ogljik-12 v mirovanju in v svojem osnovnem stanju.
 1 u = 1/NA gram = 1/ (1000 NA) kg (pri čemer je NA Avogadrovo število)
 1 u ≈ 1.660538782(83) × 10−27 kg ≈ 931.494028(23) MeV/c2
 Posebno v starejši literaturi lahko najdemo tudi okrajšavo amu za atomsko masno enoto. Atomske mase pogosto zapisujemo brez enot in pri tem predpostavljamo enoto atomske mase.
 V biokemijski in molekularnobiološki literaturi (zlasti v zvezi s proteini) se uporablja izraz »dalton« s simbolom Da. Ker so proteini velike molekule, njihovo maso navadno navajamo v kilodaltonih ali »kDa«, pri čemer je en kilodalton enak 1000 daltonom.
 Poenotena enota atomske mase ali dalton ni SI-enota mase, vendar pa je dovoljena njena uporaba pod obema imenoma.
 Taka enota je priročna zato, ker ima en vodikov atom maso približno 1 u, posplošeno pa ima atom ali molekula z n protoni in nevtroni maso približno enako n u. (Razlog je v tem, da atom ogljika-12 vsebuje 6 protonov, 6 nevtronov in 6 elektronov, pri čemer imajo protoni in nevtroni približno enako maso in je masa elektronov zanemarljiva.) To je približek, saj ne upošteva mase, ki je vsebovana v vezavni energiji jedra atoma; ta masa vezavne energije ni vselej enak del skupne mase atoma. Razlike zaradi jedrske vezave pa so navadno manjše od 0,01 u. Mase kemičnih elementov, izražene z u, bi bile torej vse blizu celoštevilčnih vrednosti (znotraj 2 %, navadno znotraj 1 %), če ne bi bile atomske mase kemičnih elementov povprečne vrednosti mas različnih stabilnih izotopov, v katerih jih najdemo v naravi. Tako ima npr. klor atomsko maso 35,45 u, kajti sestavlja ga 76 % 35Cl (34.96 u) in 24 % 37Cl (36.97 u).
 Še en razlog za uporabo take enote je ta, da lahko mase atomov in molekul eksperimentalno mnogo lažje in mnogo natančneje primerjamo (določamo relativne mase) kot pa izmerimo njihove absolutne mase. Mase primerjamo z masnim spektrometrom.
 Avogadrovo število (NA) in mol sta opredeljena tako, da ima en mol snovi z atomsko ali molekulsko maso 1 u maso natančno 1 grama.
 Masa molekule vode, ki vsebuje en izotop 16O in dva izotopa 1H, je 18,0106 u, kar pomeni, da ima en mol te monoizotopske vode maso 18,0106 grama. Voda in večina molekul zaradi naravnih izotopov sestoji iz mešanice molekulskih mas. Zato so tovrstne primerjave bolj smiselne in uporabne, kadar molskih mas ne izražamo v u, temveč v g/mol. Z drugimi besedami, razmerje med daltoni in g/mol je 1:1, vendar pa moramo pri njihovi uporabi računati z izotopsko čistimi snovmi ali pa z mnogo bolj zapletenim statističnim povprečenjem več izotopskih zmesi.
 Zgodovina
 Maso enega atoma vodika je kot enoto atomske mase prvi predlagal kemik John Dalton. Francis Aston, izumitelj masnega spektrometra je pozneje kot enoto uporabljal maso enega atoma kisika-16.
 Pred letom 1961 je bila fizikalna enota atomske mase (amu) opredeljena kot mase atoma kisika-16, kemijska enota atomske mase (amu) pa je bila opredeljena kot povprečne mase atoma kisika (pri čemer upoštevamo naravni delež različnih izotopov kisika). Obe enoti sta nekoliko manjši od poenotene enote atomske mase, ki jo je Mednarodna zveza za osnovno in uporabno fiziko sprejela leta 1960, Mednarodna zveza za osnovno in uporabno kemijo pa leta 1961. Pred letom 1961 so torej tako fiziki kot tudi kemiki za svojo (nekoliko drugačno) enoto atomske mase uporabljali simbol amu. Tovrstno zapisovanje najdemo včasih tudi v sodobni znanstveni literaturi. Vendar pa je sprejeti standard zdaj poenotena enota atomske mase s simbolom u, pr čemer velja: 1 u = 1.000 317 9 amu (fizikalno merilo) = 1.000 043 amu (kemično merilo).
 Zunanje povezave
 Spletna stran SI o dovoljenih enotah zuanj SI
 Vrednost 1u leta 2006
 Pretvornik merskih enot
 Jedrska kemija
 Enote za maso


type: caselaw

jurisdiction: EU

text:
 23.5.2022
 GA
 Iris Oifigiúil an Aontais Eorpaigh
 C 207/27
 Ordú na Cúirte Ginearálta an 18 Márta 2022 – Saure v An Coimisiún
 (Cás T-232/21) (1)
 (2022/C 207/55)
 Teanga an cháis: an Ghearmáinis
 Níl san Iris Oifigiúil seo ach na fógraí maidir le cásanna ar cuireadh clabhsúr leo roimh an 1 Eanáir 2022 agus mar sin níl leagan Gaeilge ar fáil.
 (1) IO C 242, 21.6.2021.


type: other

text:
εργασια: Οκτωβρίου 2010
 Ξεκίνησε, σήμερα, η υποβολή αιτήσεων για συμμετοχή επιχειρήσεων και εργοδοτών του ιδιωτικού τομέα στο νέο πρόγραμμα του ΟΑΕΔ, για την "απόκτηση εργασιακής εμπειρίας", μέσω της απασχόλησης 10.000 ανέργων, ηλικίας 16 έως 24 ετών, νεοεισερχομένων στην αγορά εργασίας. Μέσα στις επόμενες εβδομάδες θα ξεκινήσουν σταδιακά άλλα επτά προγράμματα , που στόχο έχουν την ενίσχυση της απασχόλησης και την εξασφάλιση των υπαρχόντων θέσεων εργασίας. To νέο πρόγραμμα, που είναι στα πρότυπα του παλαιού stage διαφοροποιείται, σε σχέση με προηγούμενα αντίστοιχα προγράμματα, ως προς τα εξής σημεία:
 -Νότιο Αιγαίο και Στερεά Ελλάδα: 2.157.616 ευρώ και 400 θέσεις. Αναρτήθηκε από epirusgate
 Το ποσοστό της ανεργίας στην ευρωζώνη έφτασε στο ιστορικά υψηλότερο 10,1% του ενεργού πληθυσμού το μήνα Σεπτέμβριο, οριακά πάνω από το 10% του περασμένου Αυγούστου, σύμφωνα με τα στοιχεία που δημοσιεύθηκαν την Παρασκευή από τη Eurostat. Αυτό σημαίνει ότι επί επτά μήνες, το ποσοστό ανεργίας κυμαίνεται γύρω στο 10%, το υψηλότερο επίπεδο που έχει καταγραφεί από τη δημιουργία της ευρωζώνης το 1999.
 Κατατίθεται σήμερα, σύμφωνα με πληροφορίες, τροπολογία για την καταβολή της έκτακτης οικονομικής ενίσχυσης έως 300 ευρώ, ανάλογα με το εισόδημά τους, στο σχέδιο νόμου "Ηλεκτρονική καταχώριση και εκτέλεση ιατρικών συνταγών και παραπεμπτικών ιατρικών πράξεων".Η έκτακτη οικονομική ενίσχυση θα καταβληθεί στο τέλος Δεκεμβρίου, ταυτόχρονα με την καταβολή της σύνταξης από κάθε ταμείο και το Δημόσιο, πλην του ΟΓΑ, για συνταξιούχους ηλικίας 60 ετών και άνω.
 - Το επίδομα αυτό δεν μπορεί να κατασχεθεί για χρέη προς το δημόσιο ή πιστωτικά ιδρύματα. Αναρτήθηκε από epirusgate
 "Ταυτόχρονα, θα εξαντλήσουμε όλες τις δυνατότητες προσφυγής στα Ελληνικά και Ευρωπαϊκά Δικαστήρια και τους Διεθνείς Οργανισμούς έτσι ώστε ο νόμος αυτός να μην εφαρμοστεί" αναφέρεται στην ανακοίνωση.
 Η ΠΟΣ ζητά συγγνώμη από το επιβατικό κοινό για την ταλαιπωρία τονίζοντας συγχρόνως ότι "δεν έχει καμία ευθύνη για τη σημερινή κατάσταση του Σιδηροδρόμου".
 Πάλι στην Ακρόπολη οι συμβασιούχοι του υπ. Πολιτισμού
 Νέο ραντεβού για αύριο στις 13.30 μπροστά στην είσοδο της Ακρόπολης έδωσαν οι έκτακτοι συμβασιούχοι του υπουργείου Πολιτισμού. Τη διαβεβαίωση πως έως τις 31 Οκτωβρίου θα έχουν πληρωθεί όλοι συμβασιούχοι του υπουργείου Πολιτισμού έδωσε χθες ο υπουργός Πολιτισμού και Τουρισμού, Παύλος Γερουλάνος, ο οποίος, ωστόσο, επεσήμανε πως δεν τίθεται θέμα μονιμοποίησης. "Το θέμα αυτό αφορά το λιγότερο πάνω από 1.500 ανθρώπους. Οι άνθρωποι που κατεβαίνουν και κλείνουν την Ακρόπολη είναι 50. Οι άλλοι ξέρουν ότι αυτή είναι η μοναδική κυβέρνηση που προσπάθησε να κάνει κάτι", δήλωσε ο Παύλος Γερουλάνος. "Ο υπουργός μας κοροϊδεύει. Οι υπηρεσίες δεν έχουν πάρει ακόμα τα εντάλματα προκειμένου να γίνουν οι πληρωμές" ήταν η απάντηση του προέδρου των συμβασιούχων, Νίκου Χασομέρη. Σήμερα, Τετάρτη, οι αρχαιολογικοί χώροι της χώρας, παρέμειναν κλειστοί από τις 8 έως τις 12 το μεσημέρι.
 Image by Rude Cech via Flickr
 Στο Δημόσιο απορροφούνται όλοι οι επιτυχόντες σε διαδικασίες διορισμού/πρόσληψης σε υπηρεσίες και φορείς του δημοσίου, για τις οποίες έχουν εκδοθεί οριστικά αποτελέσματα μέχρι και την 31-12-2009.
 Σχετική εγκύκλιο εξέδωσαν από κοινού ο υπουργός Εσωτερικών Γιάννης Ραγκούσης και ο υπουργός Οικονομικών Γιώργος Παπακωνσταντίνου, δεδομένου του μεγάλου αριθμού συνταξιοδοτήσεων στο δημόσιο και ειδικά των αυξημένων αναγκών σε προσωπικό στο υπουργείο Οικονομικών.
 Ανάμεσα στους επιτυχόντες είναι και οι 800 του υπουργείου Οικονομικών, που αντιμετωπίζει και το μεγαλύτερο πρόβλημα προσωπικού.
 Πρόγραμμα ενίσχυσης της εργασίας για την Ανατολική Μακεδονία και Θράκη
 Τοπικό Ολοκληρωμένο Πρόγραμμα ενίσχυσης της εργασίας για την Περιφέρεια Ανατολικής Μακεδονίας και Θράκης με ειδικές ρυθμίσεις για το Νομό Έβρου προανήγγειλε η υπουργός Εργασίας κατά την παρέμβασή της στο εργαστήριο κοινωνικής πολιτικής της Περιφερειακής Σύσκεψης Ανατολικής Μακεδονίας και Θράκη
 Όπως επισήμανε η Λούκα Κατσέλη πρώτη προτεραιότητα είναι η καταπολέμηση της ανεργίας, ιδιαίτερα στην Περιφέρεια Ανατολικής Μακεδονίας και Θράκης, που έχει τη θλιβερή πρωτιά να κατέχει το υψηλότερο ποσοστό ανεργίας στην Ελλάδα, φτάνοντας το δεύτερο εξάμηνο του 2010 το 14%.
 «Οι πολιτικές για αναδιάρθρωση της παραγωγικής βάσης και στήριξη της οικονομικής δραστηριότητας είναι απόλυτα συνδεδεμένες με τις ενεργητικές πολιτικές για τη διατήρηση θέσεων εργασίας, την άρση εμπλοκών για την ένταξη στην αγορά εργασίας, ιδιαίτερα για τους νέους και τις γυναίκες, και την επανένταξη ανέργων» τόνισε η υπουργός, ενώ αναφέρθηκε και στα 17 προγράμματα του ΟΑΕΔ, με προϋπολογισμό 2,5 δισ. ευρώ, που απευθύνονται σε 667.000 ωφελούμενους.
 Η Υπουργός Εργασίας και Κοινωνικής Ασφάλισης έκανε λόγο και για τις πολιτικές κοινωνικής ένταξης και προστασίας, αναφερόμενη στην προώθηση πλαισίου για τη δημιουργία επιχειρήσεων Κοινωνικής Οικονομίας, την εισαγωγή προγραμμάτων κοινωνικής εργασίας και επιχειρηματικότητας, την επέκταση βρεφονηπιακών σταθμών. Για το πρόγραμμα «Βοήθεια στο Σπίτι», τόνισε ότι πρόκειται για τα πιο επιτυχημένα προγράμματα με 7.000 εργαζόμενους και 130.000 ωφελούμενους. «Με το Υπουργείο Εσωτερικών βρισκόμαστε σε συνεχή διαβούλευση με την Ευρωπαϊκή Επιτροπή, προκειμένου να διασφαλιστεί η επιλεξιμότητά του από τα συγχρηματοδοτούμενα προγράμματα», τόνισε η Υπουργός.
 Νωρίτερα, η Υπουργός Εργασίας και Κοινωνικής Ασφάλισης συνάντησε τα Προεδρεία του Επιμελητηρίου Αλεξανδρούπολης, του Εμπορικού Συλλόγου Αλεξανδρούπολης, του Συνδέσμου Βιοτεχνών, καθώς και του Συνδέσμου Ξενοδόχων. Κατά τη διάρκεια της συνάντησης, η Λούκα Κατσέλη παρουσίασε στα Προεδρεία τα 17 προγράμματα του ΟΑΕΔ, ενώ δεσμεύτηκε για την άμεση ενίσχυση της στελέχωσης του ΣΕΠΕ της περιοχής.
 Μάλιστα, κάλεσε τους φορείς να υποβάλουν ολοκληρωμένες προτάσεις για τη δημιουργία του ολοκληρωμένου Τοπικού Προγράμματος για τη διατήρηση θέσεων εργασίας και καταπολέμησης της ανεργίας για το Νομό και την Περιφέρεια Ανατολικής Μακεδονίας και Θράκης. Οι φορείς δεσμεύτηκαν για τη μεταξύ τους συνεργασία, προκειμένου να υποβληθούν ολοκληρωμένες προτάσεις.
 Σε μετωπική σύγκρουση οδηγούνται οι σχέσεις της κυβέρνησης με τους εργαζόμενους στον ΟΣΕ, καθώς οι τελευταίοι αποφάσισαν δυναμικές κινητοποιήσεις, αντιδρώντας στο νομοσχέδιο του υπουργείου Υποδομών, Μεταφορών και Δικτύων για την αναδιοργάνωση και ανάπτυξη του ελληνικού σιδηροδρόμου. Οι εργαζόμενοι ανακοίνωσαν 24ωρες επαναλαμβανόμενες απεργίες για την προσεχή Δευτέρα, Τρίτη, Τετάρτη και Παρασκευή, δηλαδή 25,26, 27 και 29 του μηνός, ενώ την πορεία των περαιτέρω δράσεων θα την καθορίσουν σε νέα συνεδρίαση της Πανελλήνιας Ομοσπονδίας Σιδηροδρομικών (ΠΟΣ), προκειμένου να ληφθούν οριστικές αποφάσεις. Αυτό πρακτικά σημαίνει ότι δεν θα κινηθούν τα τρένα του οργανισμού και ο προαστιακός της Αθήνας, εκτός από τα δρομολόγια των λεγόμενων κοινωνικών αναγκών.
 Όπως δήλωσε η ηγεσία της ΠΟΣ, οι κινητοποιήσεις θα συνεχιστούν ακόμη και μετά την ψήφιση του σχετικού νομοσχεδίου που εισέρχεται τη Δευτέρα στην Ολομέλεια της Βουλής για συζήτηση και ψήφισή του.
 Στη διάρκεια έκτακτης συνέντευξης Τύπου που παραχώρησε το προεδρείο της ΠΟΣ, κατηγόρησε την κυβέρνηση και συγκεκριμένα το υπουργείο ότι προσπαθεί να κατασυκοφαντήσει τον κλάδο των εργαζομένων στον ΟΣΕ, παρουσιάζοντας υπέρογκες αμοιβές, οι οποίες κατά την άποψή τους δεν ισχύουν, με στόχο την απαξίωση του ΟΣΕ ώστε να γίνει πιο εύκολη η διαδικασία παραχώρησής του σε ιδιώτες.
 Κατά την ΠΟΣ, το υπέρογκο χρέος και τα ελλείμματα που εμφανίζει ο ΟΣΕ, ύψους 10,8 δισεκατομμυρίων ευρώ δεν έχει σχέση με τη μισθοδοσία των εργαζομένων, αλλά με το γεγονός ότι ο οργανισμός αναγκαζόταν να συνάπτει δάνεια για την ολοκλήρωση των έργων, γεγονός που έπρεπε να καλύψει η πολιτεία. Σύμφωνα με τους εργαζόμενους, οι θέσεις των υπαλλήλων μειώθηκαν τον τελευταίο χρόνο κατά περίπου 800, και συγκεκριμένα από 6.500 σε 5.780, ενώ οι μέσες τακτικές αποδοχές φτάνουν τα 1.400 ευρώ και 2.500 ευρώ μαζί με τις εισφορές.
 Οι συνδικαλιστές της ΠΟΣ αναφερόμενοι στο νομοσχέδιο που προωθεί το υπουργείο, τόνισαν ότι στόχος του είναι η ιδιωτικοποίηση του ελληνικού σιδηροδρόμου, η εξυπηρέτηση των ανταγωνιστών του τρένου και η συγκάλυψη όλων όσων «έφαγαν» τόσα χρόνια από τον ελληνικό σιδηρόδρομο. Αποτέλεσμα του νομοσχεδίου θα είναι ο επιβάτης να πληρώνει στο εξής ακριβότερα εισιτήρια, περίπου στις τιμές των ΚΤΕΛ, να έχει έκπτωση στην ασφάλεια και χειρότερες υπηρεσίες.
 Οι συνδικαλιστές, δήλωσαν ότι δεν διεκδικούν δευτερεύουσες απολαβές και εκτίμησαν ότι αν γίνουν προσλήψεις θα μειωθούν δραστικά οι αμοιβές που δίνονται αυτή τη στιγμή για υπερωρίες, προκειμένου να λειτουργήσει ο σιδηρόδρομος. Η ΠΟΣ ανακοίνωσε ότι θα προσφύγει στα ελληνικά δικαστήρια για αντισυνταγματικότητα του νόμου, κυρίως σε ό,τι αφορά τα εργασιακά, καθώς και στα ευρωπαϊκά δικαστήρια και σε όλους τους αρμόδιους ευρωπαϊκούς οργανισμούς. Άφησε επίσης αιχμές, κατά της ΓΣΕΕ για μη ενεργό συμπαράσταση της κορυφαίας συνδικαλιστικής οργάνωσης στον αγώνα τους.
 Στη διάρκεια της συνέντευξης παρουσιάστηκε και ένα έγγραφο σύμφωνα με το οποίο, διαπιστώνονται ελλείψεις ανταλλακτικών σε τρένα που κυκλοφορούν, με αποτέλεσμα να μην ανοίγουν οι πόρτες των βαγονιών, να μη δουλεύουν τα κλιματιστικά και να είναι κλειστές οι τουαλέτες. Αναρτήθηκε από
 Eπέκταση της ιατροφαρμακευτικής κάλυψης των ανέργων
 Νομοθετική ρύθμιση για την παροχή ιατροφαρμακευτικής κάλυψης σε όλους τους ανέργους πέραν της διετίας προωθεί το υπουργείο Εργασίας και Κοινωνικής Ασφάλισης, σύμφωνα με χθεσινές δηλώσεις του αναπληρωτή υπουργού Εργασίας Γιώργου Κουτρουμάνη στη ΝΕΤ.
 Όπως μεταδίδει το ΑΠΕ το μέτρο βρίσκεται στο στάδιο της επεξεργασίας και θα αφορά σε πρώτη φάση όλους τους βεβαιωμένους ανέργους. Μελετώνται η χρονική διάρκεια της κάλυψης καθώς και τρόποι να ενταχθούν στο μέτρο και άλλες κατηγορίες ωφελουμένων, όπως οι ευκαιριακά εργαζόμενοι που δεν θεωρούνται άνεργοι αλλά και δεν καλύπτουν τον απαιτούμενο αριθμό ενσήμων ώστε να μπορούν να θεωρήσουν βιβλιάριο ασθενείας.
 Διετής ιατροφαρμακευτική κάλυψη μετά τη διακοπή της επαγγελματικής δραστηριότητας παρέχεται μέχρι στιγμής μόνο από τον Οργανισμό Ασφάλισης Ελευθέρων Επαγγελματιών (ΟΑΕΕ) και αποκλειστικά για τους ασφαλισμένους από 30 μέχρι και 65 ετών με τις ακόλουθες προϋποθέσεις:
 α. Να έχουν πραγματοποιήσει, στην ασφάλιση οποιουδήποτε ασφαλιστικού οργανισμού, 600 μέρες εργασίας ή δυο χρόνια και το κατώτατο όριο των 600 ημερών εργασίας αυξάνεται ανά 120 ημέρες ή τέσσερις μήνες κάθε χρόνο, μετά τη συμπλήρωση 4.500 ημερών ή 15 ετών ασφάλισης.
 "Aλλαγές στα εργασιακά του ΟΤΕ, γιατί χάνουμε" λέει η Deutsche Telekom
 Image via WikipediaΑλλαγές στις εργασιακές σχέσεις και πιο ευέλικτη νομοθεσία ζήτησε από το βήμα του συνεδρίου της Infocom ο Γκουίντο Κέρκοφ στέλεχος της Deutsche Telekom στη νοτιοανατολική Ευρώπη. Υποστήριξε ότι η εταιρεία του, έχει εγγράψει λογιστικές ζημιές 900 εκατ. ευρώ λόγω της συμμετοχής στον ΟΤΕ.
 Στη διάρκεια της παρουσίασης του o κ. Κέρκοφ δεν παρέλειψε να τονίσει τις (λογιστικές) ζημιές που έχει εγγράψει στον ισολογισμό της η Deutsche Telecom λόγω της εξαγοράς των πακέτων μετοχών στον ΟΤΕ. Η γερμανική εταιρεία έχει ήδη διαγράψει 900 εκατ. ευρώ της συνολικής της επένδυσης στον Οργανισμό υποστήριξε το στέλεχος του γερμανικού τηλεπικοινωνιακού κολοσσού. Να σημειωθεί ότι οι Γερμανοί έχουν διαθέσει για την απόκτηση του ελέγχου στον ΟΤΕ, περίπου 3,8 δισ. ευρώ.
 Νωρίτερα ο πρόεδρος της Ρυθμιστικής Αρχής Λ. Κανέλλος προανήγγειλε ουσιαστικά ότι το δίκτυο νέας γενιάς του ΟΤΕ θα πρέπει να υπόκειται στον έλεγχο της ίδιας της Επιτροπής Τηλεπικοινωνιών.
 Κάλεσε τους ανταγωνιστές του ΟΤΕ να ενώσουν τις δυνάμεις τους, τασσόμενος στην ουσία κατά του κατακερματισμού της αγοράς σε επίπεδο υποδομών. ENET.GR
 Την εκ των πραγμάτων στήριξη της ΓΣΕΕ σε κάθε ενεργητική πολιτική που ανακουφίζει τους ανέργους και διατηρεί θέσεις εργασίας εξέφρασε ο Γ. Παναγόπουλος, μετά τη σύσκεψη των κοινωνικών εταίρων με τον Πρωθυπουργό.
 Παρατήρησε πάντως πως «η ύφεση που υπάρχει στην ελληνική οικονομία με την εφαρμογή ενός σκληρού μνημονίου περικοπών και λιτότητας έχει μετατραπεί με ραγδαίους ρυθμούς, σε κρίση απασχόλησης».
 Επιπλέον, ο πρόεδρος της ΓΣΕΕ υποστήριξε ότι «η καλύτερη απάντηση στο μνημόνιο των περικοπών και της λιτότητας είναι να συμφωνηθεί ένα μνημόνιο ανάπτυξης, απασχόλησης, κοινωνικής προστασίας και προστασίας των δικαιωμάτων των εργαζομένων».
 Όπως είπε, κατά τη συνάντηση η ΓΣΕΕ έθεσε στον κ. Παπανδρέου σειρά ζητημάτων που αφορούν την υπεράσπιση των ανέργων. Μεταξύ άλλων ζήτησε την αύξηση του επιδόματος ανεργίας, την επιμήκυνση του χρόνου χορήγησης του και την πλήρη ιατροφαρμακευτική κάλυψη των ανέργων σε όλη τη διάρκεια της ανεργίας.
 Ζήτησε ακόμη την επαναφορά του δώρου στους δημοσίους υπαλλήλους που ο μισθός τους είναι κάτω των 100 ευρώ και τη στήριξη των συνταξιούχων.
 Ερωτηθείς σχετικά με το ενδεχόμενο επιβολής νέων μέτρων, κάτι το οποίο άφησε ανοιχτό ο αρμόδιος επίτροπος Ολι Ρεν, ο κ. Παναγόπουλος σημείωσε: «Όσο κουράγιο και να μας λέει ο κύριος Ρεν, εμείς δεν έχουμε άλλα κουράγια».
 Ο υπεύθυνος του Τομέα Πολιτικής Ευθύνης Εργασίας και Κοινωνικής Ασφάλισης της Νέας Δημοκρατίας, κ. Ιωάννης Βρούτσης.
 Ο κ. Βρούτσης χαρακτηρίζει συγκεκριμένα τα εξαγγελλόμενα μέτρα «ξαναζεσταμένα και χρησιμοποιημένα αρκετές φορές στο παρελθόν, και προσθέτει ότι αφορούν προγράμματα του ΟΑΕΔ που έχουν εξαγγελθεί επανειλημμένα τον τελευταίο χρόνο, χωρίς αντίκρισμα.«Μοναδική “καινοτομία” είναι η επιδότηση των εργοδοτικών εισφορών», συμπληρώνει, τονίζοντας ότι πρόκειται για ένα μέτρο, που η ευρωπαϊκή του εμπειρία είναι αρνητική, αφού όπου εφαρμόστηκε δεν έφερε αποτελέσματα. «Είναι πολύπλοκο, γραφειοκρατικό και η χρηματοδότησή του, μέσω της διευθέτησης του αλληλόχρεου λογαριασμού ΙΚΑ - ΟΑΕΔ, εκπέμπει και καλλιεργεί μια νοοτροπία εισφοροαποφυγής για τις επιχειρήσεις», αναφέρει χαρακτηριστικά.Όπως εξάλλου σημειώνει, η δημιουργία νέων θέσεων εργασίας και η ουσιαστική αντιμετώπιση της ανεργίας περνά μέσα από ένα «νέο δυναμικό, αναπτυξιακό προσανατολισμό της οικονομίας μας, μέσα από στοχευμένες, χωρίς γραφειοκρατικά εμπόδια αλλά με ισχυρά κίνητρα, δράσεις ενίσχυσης της απασχόλησης».«Όλα αυτά», καταλήγει, «απουσιάζουν από τις κυβερνητικές εξαγγελίες. Γι' αυτό και οι πολίτες απογοητεύονται και δεν προσδοκούν τίποτα, πλέον, από αυτές».
 Γενική απεργία στις 15 Δεκεμβρίου και συγκέντρωση στο Πεδίον του Αρεως, αποφάσισε στη συνεδρίασή της την Πέμπτη η ολομέλεια της διοίκησης της ΓΣΕΕ. Η συνομοσπονδία ζητά από την κυβέρνηση μέτρα για την αντιμετώπιση της ανεργίας και την προστασία της απασχόλησης.
 Παράλληλα, η ΓΣΕΕ διαμηνύει στην κυβέρνηση ότι απορρίπτει κατηγορηματικά κάθε σκέψη για νέα μέτρα λιτότητας και φοροεπιδρομής κατά μισθωτών και συνταξιούχων με τον προϋπολογισμό του 2011 και ζητά να πληρώσουν οι έχοντες και οι κατέχοντες.
 Συγκεκριμένα, όπως αναφέρεται στην ανακοίνωσή της, η ΓΣΕΕ απαιτεί:
 «- Την λήψη μέτρων για την αντιμετώπιση της ανεργίας η οποία λαμβάνει εφιαλτικές διαστάσεις.
 - Μέτρα για την προστασία της απασχόλησης, αύξηση του επιδόματος ανεργίας στο 80% του κατώτατου μισθού καθώς και επιμήκυνση του χρόνου χορήγησης του.
 - Την εφαρμογή ενός μείγματος οικονομικής πολιτικής που θα ενισχύει τα εισοδήματα, την ανάπτυξη και την έξοδο από τις δαγκάνες του μνημονίου».
 «Η ΓΣΕΕ καλεί όλους τους πολίτες να συστρατευθούν με τα Συνδικάτα για την υπεράσπιση και διεκδίκηση των βασικών θεμελιωδών οικονομικών, ασφαλιστικών και εργασιακών δικαιωμάτων τους», καταλήγει η συνομοσπονδία.
 Παράνομη και καταχρηστική έκρινε το Μονομελές Πρωτοδικείο Αθηνών, μετά από προσφυγή της Υπηρεσίας Πολιτικής Αεροπορίας, την 24ωρη απεργία που έχουν εξαγγείλει για την Κυριακή οι ελεγκτές εναέριας κυκλοφορίας.Μετά την εξέλιξη αυτή η Ένωση των Ελεγκτών αποφάσισε να αναστείλει την απεργία. Την ίδια ώρα συνεχίζεται ο διάλογος με το Υπουργείο Υποδομών, Μεταφορών και Δικτύων για τις αλλαγές που προωθεί το υπουργείο, τόσο στην ΥΠΑ, όσο και στους Ελεγκτές.
 Ωμή πρόκληση για την κοινωνία χαρακτήρισε ο κ. Δ. Στρατούλης, τα εύσημα των ηγετών της τρόικας στον πρωθυπουργό για τους ρυθμούς υλοποίησης των μέτρων του μνημονίου, την ώρα που –όπως επισημαίνει- αυτά έχουν οδηγήσει την ανεργία σε πρωτοφανή επίπεδα.«Εάν η τρόικα και η κυβέρνηση θεωρούν επιτυχία τους, ότι πλέον κάθε οικογένεια στη χώρα μας μετρά στις γραμμές της τουλάχιστον ένα άνεργο και ότι ένας στους τρεις νέους δεν έχει εργασία, έχουν κάθε δικαίωμα... να την χαίρονται», τονίζει το μέλος της Π.Γ. του ΣΥΝ και της Επιτροπής Εργατικής Πολιτικής του ΣΥΡΙΖΑ και καλεί εργαζόμενους και ανέργους να «μαυρίσουν» στις αυτοδιοικητικές εκλογές τα ψηφοδέλτια που στηρίζονται από τις δυνάμεις του μνημονίου.
 Εν τω μεταξύ, αναμένεται σήμερα να κάνουν και συγκέντρωση έξω από τη Σχολή Ευελπίδων όπου εκδικάζεται η προσφυγή του υπουργείου Εσωτερικών προκειμένου να κηρυχθεί η απεργία τους παράνομη.
 Την «ποινικοποίηση των αγώνων των εργαζομένων στην Τοπική Αυτοδιοίκηση α' βαθμού» καταδικάσει και η ΑΔΕΔΥ σε σχετική ανακοίνωσή της στην οποία κατηγορεί την κυβέρνηση ότι αντί να δώσει λύσεις στα προβλήματα των εργαζομένων επέλεξε το δρόμο της αδιαλλαξίας και της σύγκρουσης, αδιαφορώντας για τις επιπτώσεις που θα δημιουργηθούν στους πολίτες και την κοινωνία.
 Η Α.Δ.Ε.Δ.Υ. καταδικάζει την ποινικοποίηση των αγώνων των εργαζομένων στην Τοπική Αυτοδιοίκηση Α ́ Βαθμού.
 Η Κυβέρνηση αντί να δώσει λύσεις στα προβλήματα των εργαζομένων επέλεξε το δρόμο της αδιαλλαξίας και της σύγκρουσης, αδιαφορώντας για τις επιπτώσεις που θα δημιουργηθούν στους πολίτες και την κοινωνία.
 Η προσφυγή στη Δικαιοσύνη προκειμένου να κηρυχθούν παράνομες και καταχρηστικές οι κινητοποιήσεις της ΠΟΕ-ΟΤΑ που διεκδικούν την επίλυση χρόνιων και δίκαιων αιτημάτων τους, επιτείνει τα αδιέξοδα αντί να προωθεί λύσεις.
 Σε αυτή την πολιτική όλοι οι Δημόσιοι Υπάλληλοι αντιπαραθέτουν την αλληλεγγύη και συμπαράστασή τους.
 Η Α.Δ.Ε.Δ.Υ. καλεί τα συνδικαλιστικά της στελέχη στο Δημόσιο να συμμετέχουν μαζικά στη συγκέντρωση διαμαρτυρίας την ΠΕΜΠΤΗ 14 ΟΚΤΩΒΡΙΟΥ 2010 που διοργανώνει η ΠΟΕ-ΟΤΑ στις 2.00 το μεσημέρι στα Δικαστήρια της πρώην Σχολής Ευελπίδων (κτίριο 5, αίθουσα 1) κατά την εκδίκαση των ασφαλιστικών μέτρων.
 Την ερχόμενη Τετάρτη 20 Οκτωβρίου το Εργατικό Κέντρο Κορίνθου έχει κηρύξει γενική απεργία, προκειμένου να αποτραπεί το κλείσιμο του εργοστασίου της FULGOR, στο οποίο εργάζονται 330 άτομα.
 Η Fulgor έχει υποβάλει αίτηση από τον Ιούνιο για υπαγωγή στο άρθρο 99 του πτωχευτικού κώδικα, για να έχει προστασία από τους πιστωτές της, η οποία θα εκδικαστεί προς το τέλος του χρόνου. Ανεπιβεβαίωτες πληροφορίες θέλουν την εταιρεία να έχει χρέη συνολικού ύψους άνω των 50 εκατ. ευρώ προς το τραπεζικό σύστημα, ενώ φέρεται να οφείλει 15 εκατ. ευρώ και πλέον σε μεγάλη ξένη εταιρεία, πιθανόν την Γκλένκορ. Η Fulgor ιδρύθηκε το 1957 και ήταν η πρώτη εταιρεία που κατασκεύασε και παρείχε ηλεκτρικά καλώδια στη χώρα. Υπήρξε προμηθευτής του ΟΤΕ, της ΔΕΗ και των ενόπλων δυνάμεων επί δεκαετίες, ενώ διαθέτει εργοστάσιο με προβλήτα στο Σουσσάκι Κορίνθου. tvxs
 ΣΥΝ: Η κυβέρνηση κατεδαφίζει τις κλαδικές συλλογικές συμβάσεις εργασίας
 Επίθεση κατά της κυβέρνησης για τα εργασιακά εξαπολύει ο Συνασπισμός με αφορμή τη συνάντηση του Πρωθυπουργού με τον υπουργό Εργασίας.
 «Ο Πρωθυπουργός και η κυβέρνηση, με άλλοθι την υψηλή ανεργία, προχωρούν στην κατεδάφιση των κλαδικών Συλλογικών Συμβάσεων Εργασίας και του κατώτερου εγγυημένου μισθού, μέσω τοπικών συμφώνων απασχόλησης και επιχειρησιακών συμβάσεων» αναφέρει σε σχετική του ανακοίνωση.
 «Θα πάρουν την απάντηση που τους πρέπει, από τους αγώνες των εργαζομένων και από την ψήφο καταδίκης των πολιτών στις αυτοδιοικητικές εκλογές» καταλήγει.
 ΟΜΕ-ΟΤΕ: Τρίωρη στάση εργασίας την Πέμπτη στην Αττική
 Τρίωρη στάση εργασίας από τις 13.00 έως τις 16.00 έχει εξαγγείλει για αύριο Πέμπτη και μόνο για την περιοχή της Αττικής η ΟΜΕ-ΟΤΕ, σε ένδειξη διαμαρτυρίας για το αδιέξοδο στις διαπραγματεύσεις με τη διοίκηση του Οργανισμού σχετικά με την υπογραφή Νέας Σύμβασης Εργασίας.
 Το ΔΣ της ΟΜΕ-ΟΤΕ εξουσιοδότησε τον Πρόεδρο και Γενικό Γραμματέα να προχωρήσουν σε ασφαλιστικά μέτρα κατά της Διοίκησης, η οποία, σύμφωνα με την Ομοσπονδία, μέχρι στιγμής, με παρελκυστικές τακτικές αρνείται να διαθέσει στοιχεία που έχουν αιτηθεί στη βάση του Π.Δ. 240 και έχουν σχέση με τη διαβούλευση αλλά και τη διαπραγμάτευση.
 Του ΧΡΗΣΤΟΥ ΜΕΓΑ Τρόμαξαν και οι κυβερνώντες από τις οικονομικές και κοινωνικές επιπτώσεις που προκάλεσαν η συρρίκνωση των μισθών και η έμμεση φορολογία και σπεύδουν τώρα να λάβουν μέτρα ανακούφισης των ανέργων. Γ. Παπανδρέου, Λούκα Κατσέλη και Γ. Κουτρουμάνης αναζητούν και τη λαϊκή συνοικία απ' όπου θα αναγγείλουν τα μέτρα που θα λάβουν κατά της ανεργίας Τρεις μόλις εβδομάδες προ των τοπικών εκλογών, ο πρωθυπουργός Γ. Παπανδρέου συγκαλεί τη Δευτέρα σύσκεψη στο Μέγαρο Μαξίμου προκειμένου να ανακοινώσει 10 μέτρα προστασίας θέσεων εργασίας και δημιουργίας νέων, συνολικού ύψους 2,3 δισ. ευρώ. Κοινοτικοί πόροι Τα χρήματα προέρχονται κυρίως από κοινοτικούς πόρους, χωρίς να παραβλέπονται και οι κοινωνικοί, όπως οι εισφορές εργαζομένων και επιχειρήσεων (ΛΑΕΚ και έσοδα του ΟΑΕΔ), με στόχο τη διατήρηση ή τη δημιουργία 520.380 θέσεων εργασίας. Η εμπλοκή Παπανδρέου δείχνει το βαθμό κινητοποίησης στο Μέγαρο Μαξίμου 10 ημέρες μετά την κατάθεση του σχεδίου προϋπολογισμού στη Βουλή, όπου προβλεπόταν άλλες 200.000 άνεργοι τη διετία 2011-12, συν τις 100.000 απολύσεις φέτος. Και συνολικά η επίσημη ανεργία υπολογίζεται στο 15,1% το 2012. Προς τούτο διερευνάται κατά πόσο οι εξαγγελίες του πρωθυπουργού, μετά τη σύσκεψη υπό την ηγεσία του υπουργείου Εργασίας (Λούκα Κατσέλη, Γ. Κουτρουμάνης) με το διοικητή του ΟΑΕΔ Η. Κικίλια κ.ά., μπορούν να γίνουν από κάποια λαϊκή συνοικία η οποία πλήττεται από την ανεργία. Στα μέτρα που αναμένεται να εξαγγείλει ο πρωθυπουργός περιλαμβάνονται: Λογαριασμός ΙΚΑ - ΟΑΕΔ 1 Πρόγραμμα επιχορήγησης 200.000 θέσεων πλήρους απασχόλησης με επιδότηση των εργοδοτικών εισφορών, για τη διατήρηση τουλάχιστον 400.000 θέσεων εργασίας, σε επιχειρήσεις και γενικά εργοδότες του ιδιωτικού τομέα. Ο προϋπολογισμός για το πρόγραμμα είναι 992.000.000 ευρώ και χρηματοδοτείται από τον ΟΑΕΔ μέσω του αλληλόχρεου λογαριασμού ΙΚΑ-ΟΑΕΔ. 2 Πρόγραμμα διεύρυνσης της τουριστικής περιόδου με επιχορήγηση των ασφαλιστικών εισφορών για τη διατήρηση 50.000 ατόμων σε ξενοδοχειακές επιχειρήσεις εποχικής και συνεχούς λειτουργίας. Η δαπάνη των 25.000.000 ευρώ για το συγκεκριμένο πρόγραμμα βαρύνει τον ΟΑΕΔ. 3 Πρόγραμμα κατάρτισης σε επιχειρήσεις 50 εργαζομένων και άνω εργαζομένων, με έμφαση σε επιχειρήσεις που αντιμετωπίζουν ιδιαίτερα προβλήματα μείωσης της οικονομικής δραστηριότητας. Τα προγράμματα υλοποιεί ο ΟΑΕΔ και αφορούν 14.000 ωφελούμενους. 4 Ενεργοποιούνται προγράμματα διαρθρωτικής προσαρμογής για επιχειρήσεις που απασχολούν μέχρι 49 εργαζομένους, με 18.000 ωφελούμενους. 5 Προγράμματα απόκτησης εργασιακής εμπειρίας με στόχο τη διευκόλυνση της ένταξης των νέων ηλικίας έως 24 ετών στην αγορά εργασίας. Η διάρκεια της σύμβασης αυτής μπορεί να ανέρχεται σε 12 μήνες και, εφ' όσον μετατραπεί σε σύμβαση εργασίας, η διάρκεια της επιχορήγησης φτάνει τους 24 μήνες. Αποφυλακισμένοι 6 Πρόγραμμα επιχορήγησης 800 νέων ελευθέρων επαγγελματιών, ανέργων, ατόμων με αναπηρίες, απεξαρτημένων και αποφυλακισμένων και πρόγραμμα επιχορήγησης 50 θέσεων εργονομικής διευθέτησης του χώρου εργασίας. 7 Ειδικό τριετές πρόγραμμα ενίσχυσης εργοδοτών, με επιχορήγηση που αντιστοιχεί στο ύψος των συνολικών ασφαλιστικών εισφορών, για την πρόσληψη 2.300 άνεργων ατόμων με αναπηρίες. 8 Ειδικό πρόγραμμα ολοκληρωμένης Παρέμβασης για 600 πρώην εργαζόμενους που προέρχονται από τις επιχειρήσεις «Ασπίς Πρόνοια», «Σκούρτης», «Γενική Ενωση -General Union» και 200 πρώην εργαζόμενους που προέρχονται από την επιχείρηση «Commercial Value». 9 Τοπικό πρόγραμμα για 680 εργαζόμενους σε διάφορες επιχειρήσεις του νόμου Θεσσαλονικής. 10 «Επιταγή επανένταξης» στην αγορά εργασίας, με τη μετατροπή του επιδόματος ανεργίας σε οικονομική ενίσχυση για την εργασία και την επαγγελματική κατάρτιση του ανέργου που διαλέγει ο ίδιος. Το πρόγραμμα αφορά 10.000 ωφελούμενους.* ΕΛΕΥΘΕΡΟΤΥΠΙΑ
 Από τις 22 Νοεμβρίου μέχρι και την 1η Δεκεμβρίου, με τη σύνταξη του Δεκεμβρίου, θα καταβληθεί το ΕΚΑΣ από τα Ταμεία, για όσους συνταξιοδοτήθηκαν το 2010. Όπως αναφέρεται σε σχετική ανακοίνωση του υπουργείου Εργασίας και Κοινωνικής Ασφάλισης, τα ποσά του ΕΚΑΣ θα είναι ίσα με εκείνα που καταβάλλονται σήμερα στους συνταξιούχους και θα χορηγηθούν στους δικαιούχους μαζί με τα τυχόν αναδρομικά, από 01/01/2010 και μετά.
 Επισημαίνεται ότι τα εισοδηματικά κριτήρια για τη χορήγηση του ΕΚΑΣ έτους 2010 είναι αυξημένα κατά 4% σε σχέση με τα μέχρι τώρα εισοδηματικά κριτήρια.
 Τα εισοδήματα, που αναφέρονται στα κριτήρια αυτά, είναι εισοδήματα που αποκτήθηκαν το 2008 και περιλαμβάνονται στη φορολογική δήλωση του 2009.
 Σε εξέλιξη βρίσκονται καταλήψεις στα κεντρικά γραφεία της ΔΕΗ στη Χαλκοκονδύλη από μέλη του ΠΑΜΕ και στον ΟΑΕΕ από συμβασιούχους εργαζόμενους Τουλάχιστον 250 εργαζόμενοι με σύμβαση έργου πραγματοποιούν κατάληψη στα γραφεία του ΟΑΕΕ στην οδό Ακαδημίας 22. Εκπρόσωπος των συμβασιούχων δήλωσε στην πρωινή εκπομπή του Σκάι ότι ενώ οι διετείς συμβάσεις τους έληξαν και έπειτα από την προσφυγή τους στο δικαστήριο και την έκδοση από αυτό προσωρινής διαταγής για να παραμείνουν στην εργασία τους έως και την νέα εκδίκαση της υπόθεσης στις 5 Απριλίου, ο οργανισμός ζήτησε την άμεση εκδίκαση ενώ την ίδια ώρα σκοπεύει να προβεί σε νέες προσλήψεις.
 Αποκλεισμένη έχουν την είσοδο των κεντρικών γραφείων της ΔΕΗ, μέλη του ΠΑΜΕ που διαμαρτύρονται για τα ακριβά τιμολόγια της επιχείρησης. Τα μέλη του ΠΑΜΕ έχουν αναρτήσει πανό στην είσοδο του κτιρίου στο οποίο ζητούν μείωση 30% των τιμολογίων σε ΔΕΗ, ΟΤΕ, ΕΥΔΑΠ. enet.gr
 Του ΣΠΥΡΟΥ ΦΡΕΜΕΝΤΙΤΗ Χρειάστηκε να παρέμβει προσωπικά ο πρόεδρος της Βουλής Φ. Πετσάλνικος για να μπορέσει να εξασφαλίσει 13,7 εκατ. ευρώ, ώστε να ξεκινήσει πριν από λίγες ημέρες ένα τοπικό πρόγραμμα του ΟΑΕΔ που θα δώσει δουλειά σε 900 ανέργους και θα διασφαλίσει τις θέσεις άλλων 350 εργαζομένων στην Καστοριά. Ενας νομός-πρωταθλητής στην ανεργία. Μόνο στο υπουργείο Περιφερειακής Ανάπτυξης υπάρχουν αδιάθετα κονδύλια ύψους 200 εκατ. ευρώ (!), απ' τα οποία θα χρηματοδοτούνταν προγράμματα του ΟΑΕΔ. Ο σχετικός φάκελος του προγράμματος ήταν έτοιμος από τον ΟΑΕΔ εδώ και καιρό. Είχε όμως κολλήσει στο αρμόδιο τμήμα του ΕΣΠΑ στα οικονομικά υπουργεία, μέσω του οποίου θα μπορούσε να χρηματοδοτηθεί τόσο από το Ευρωπαϊκό Κοινοτικό Ταμείο όσο και από τον κρατικό προϋπολογισμό. Επρεπε να βάλει το χέρι του ο πρόεδρος της Βουλής... Δεν αρκούσαν οι επίσημες εκτιμήσεις για 145.000 νέους ανέργους να κινητοποιήσουν τους αρμόδιους. Είναι γεγονός ότι μόνο στο υπουργείο Περιφερειακής Ανάπτυξης υπάρχουν αδιάθετα κονδύλια ύψους περίπου 200 εκατ. ευρώ, από τα οποία θα χρηματοδούνταν προγράμματα του ΟΑΕΔ. Χρήματα που θα μπορούσαν να διατεθούν σε περιοχές, όπου αντιμετωπίζουν σοβαρά προβλήματα λόγω της ανεργίας, σε προγράμματα για την ανάσχεση των απολύσεων, αλλά και σε προγράμματα κοινωνικής εργασίας. Ηδη τους τελευταίους μήνες, ο Οργανισμός Απασχόλησης Εργατικού Δυναμικού έχει καταρτίσει περίπου 18 προγράμματα ενίσχυσης της απασχόλησης και της επιχειρηματικότητας. Σε ορισμένα από αυτά επιδοτεί τις ασφαλιστικές εισφορές, ενώ σε άλλα χρηματοδοτεί ανέργους για να ανοίξουν τη δική τους επιχείρηση. Από όλα αυτά, όμως, μόνο τα οκτώ έχουν προχωρήσει και μάλιστα με εξαιρετικές δυσκολίες, κυρίως σε ό,τι αφορά το οικονομικό σκέλος τους. Τα υπόλοιπα δέκα έχουν κολλήσει στα γρανάζια της γραφειοκρατίας και στα συρτάρια κυρίως των οικονομικών υπουργείων. Τι κι αν εξαγγέλθηκαν από τον ίδιο τον πρωθυπουργό Γ. Παπανδρέου και η κυβέρνηση δηλώνει πως επενδύει πάνω τους για να αντιμετωπίσει το οξυμένο πρόβλημα της ανεργίας και της φτώχειας; Παραμένουν στο «ψυγείο», καθώς απομένουν ορισμένες υπουργικές υπογραφές για να ξεκινήσει η υλοποίησή τους. Τα προγράμματα Ο μακρύς κατάλογος τον οποίο φέρνει στο φως η «Κ.Ε.» με τα προγράμματα που χρονίζουν δείχνει ότι αυτά αφορούν τη δημιουργία 160.000 θέσεων εργασίας με συνολικά ποσό χρηματοδότησης, κυρίως με πόρους της Ε.Ε., που αγγίζει το 1,1 δισ. ευρώ. Πρόκειται για τα παρακάτω: 1 Πρόγραμμα «Επιταγή επανένταξης» στην αγορά εργασίας, με την μετατροπή του επιδόματος ανεργίας σε οικονομική ενίσχυση για την εργασία και την επαγγελματική κατάρτιση του ανέργου με επιλογή του ίδιου. Το συγκεκριμένο πρόγραμμα αφορά 10.000 ωφελούμενους, η προβλεπόμενη δαπάνη είναι 120 εκατ. ευρώ, ενώ συγχρηματοδοτείται από το Επιχειρησιακό Πρόγραμμα Ανάπτυξης Ανθρώπινου Δυναμικού (Ε.ΠΑΝΑΔ) και τον ΟΑΕΔ (δημοσιεύτηκε σε ΦΕΚ και αναμένεται η ημερομηνία έναρξής του). 2 Πρόγραμμα διεύρυνσης της τουριστικής περιόδου με επιχορήγηση των ασφαλιστικών εισφορών για το μήνα Σεπτέμβριο του 2010 για την επαναπρόσληψη 50.000 ανέργων σε ξενοδοχειακές επιχειρήσεις εποχικής και συνεχούς λειτουργίας. Η δαπάνη των 25 εκατ. ευρώ για το συγκεκριμένο πρόγραμμα βαρύνει τον ΟΑΕΔ. 3 Προγράμματα κατάρτισης εργαζομένων για τη διαρθρωτική προσαρμογή επιχειρήσεων που απασχολούν από 50 εργαζόμενους και πάνω, με έμφαση σε όσους εργάζονται σε επιχειρήσεις που αντιμετωπίζουν ιδιαίτερα σημαντικά προβλήματα μείωσης της οικονομικής δραστηριότητας. Τα προγράμματα υλοποιεί ο ΟΑΕΔ και αφορούν 14.000 ωφελούμενους. Η δαπάνη που έχει προβλεφθεί ανέρχεται στα 60 εκατ. ευρώ και η χρηματοδότηση γίνεται από το ΕΣΠΑ. 4 Προγράμματα διαρθρωτικής προσαρμογής για επιχειρήσεις που απασχολούν μέχρι 49 εργαζομένους, υλοποιημένα από την Επαγγελματική Κατάρτιση Α.Ε. για 18.000 ωφελουμένους, με κόστος που ανέρχεται στα 80 εκατ. ευρώ και χρηματοδότηση από το ΕΣΠΑ (οι δράσεις αυτές στοχεύουν στη διατήρηση συνολικά 32.000 θέσεων εργασίας, μέσω επαγγελματικής εκπαίδευσης σε θέματα περιβαλλοντικής διαχείρισης και εξωστρέφειας των επιχειρήσεων). 5 Προγράμματα εργασίας για νέους έως 24 ετών με Σύμβαση Απόκτησης Εργασιακής Εμπειρίας, με στόχο τη διευκόλυνση της ένταξης νέων στην αγορά εργασίας.
 10 χιλιάδες θέσεις Η διάρκεια της σύμβασης αυτής μπορεί να είναι 12 μήνες και, εφόσον μετατραπεί σε σύμβαση εργασίας, η διάρκεια της επιδότησης φτάνει τους 24 μήνες. Οι ασφαλιστικές εισφορές των προσληφθέντων θα βαρύνουν τον ΟΑΕΔ. Οι θέσεις εργασίας ανέρχονται σε 10.000 και το κόστος στα 54 εκατ. ευρώ. Η χρηματοδότηση προέρχεται από ευρωπαϊκά κονδύλια του ΕΣΠΑ. 6 Πρόγραμμα επιχορήγησης 800 νέων ελεύθερων επαγγελματιών ανέργων ατόμων με αναπηρίες (ΑμεΑ), απεξαρτημένων από τοξικές ή άλλες ουσίες και αποφυλακισμένων και πρόγραμμα επιχορήγησης 50 θέσεων εργασίας εργονομικής διευθέτησης του χώρου εργασίας για άτομα με αναπηρίες (ΑμεΑ). Η προβλεπόμενη δαπάνη για την εφαρμογή του μέτρου είναι 22,4 εκατ ευρώ και θα καλυφθεί από τον προϋπολογισμό του ΟΑΕΔ και τον κρατικό προϋπολογισμό για τα άτομα με αναπηρίες. 7 Ειδικό τριετές πρόγραμμα ενίσχυσης εργοδοτών με επιχορήγηση που αντιστοιχεί στο ύψος των συνολικών ασφαλιστικών εισφορών, για την πρόσληψη 2.300 ανέργων ατόμων με αναπηρίες (ΑμεΑ), απεξαρτημένων, αποφυλακισμένων, νεαρών παραβατικών ατόμων ή νεαρών ατόμων, που βρίσκονται σε κοινωνικό κίνδυνο. Επίσης, πρόγραμμα επιχορήγησης 50 θέσεων εργονομικής διευθέτησης του χώρου εργασίας για άτομα με αναπηρίες (ΑμεΑ). Η μέγιστη δαπάνη θα ανέλθει συνολικά στο ποσό των 30,5 εκατ. ευρώ και θα βαρύνει τον αλληλόχρεο λογαριασμό ΙΚΑ-ΟΑΕΔ και τον κρατικό προϋπολογισμό. Για ασφαλιστικές εταιρείες 8 Ειδικό πρόγραμμα «ολοκληρωμένης παρέμβασης» για 600 πρώην εργαζομένους που προέρχονται από τις ασφαλιστικές εταιρείες που έβαλαν λουκέτο. Αφορά τις επιχειρήσεις Ασπίς Πρόνοια, Γ. Η. Σκούρτης, Γενική Ενωση, Γενική Πίστη, ΕΟΣ Α.Ε.Α.Ζ. και 200 πρώην εργαζομένους που προέρχονται από την Commercial Value. Πρόκειται για ένα πρόγραμμα περίπου 24,4 εκατ. ευρώ. 9 Εκκρεμεί επίσης η δημοσίευση των τροποποιήσεων με Κοινές Υπουργικές Αποφάσεις για την τετραετή επιχορήγηση ασφαλιστικών εισφορών 40.000 ανέργων και διετή αντίστοιχη επιχορήγηση 25.000 ανέργων. 10 Τέλος, εκκρεμεί ένα τοπικό ολοκληρωμένο πρόγραμμα για 680 ανέργους του νομού Θεσσαλονίκης, οι οποίοι προέρχονται από τις επιχειρήσεις ΤΕΞΑΠΡΕΤ Α.Ε., ΜΑΧΙΜ Περτσινίδης Α.Ε., Roberto Α.Β.Ε.Ε., ΝΟΒΑ ΚΝΙΤ Α.Ε., BELLE Α.Ε., ΠΑΚ. Κενταποτζίδη Α.Ε., Ευρωβαφή Α.Ε. Eurohouse Α.Ε. και Θεμελιοδομή Α.Ε. Ο προϋπολογισμός για το πρόγραμμα είναι 7,2 εκατ. ευρώ και συγχρηματοδοτείται από τον ΟΑΕΔ και το ΕΠΕΑΑ. enet.gr
 Άκυρη και καταχρηστική έκρινε ο Αρειος Πάγος την απόλυση 28χρόνου τεχνίτη ποδηλάτων ο οποίος έχασε τη δουλειά του λόγω της συνδικαλιστικής δράσης που είχε αναπτύξει ως μέλος του επιχειρησιακού του σωματείου. Ο 28χρονος τεχνίτης –ο οποίος είχε προσληφθεί το 2001 σε βιομηχανία ποδηλάτων στην Αχαία- είχε πρωτοστατήσει στη σύσταση επιχειρησιακού σωματείου αλλά και στις διεκδικήσεις των εργαζομένων.
 Του ΜΠΑΜΠΗ ΑΓΡΟΛΑΜΠΟΥ Οι εφιαλτικές διαστάσεις που παίρνει η ανεργία επαναφέρουν στην κυβερνητική ατζέντα τα σενάρια για μείωση των εργοδοτικών εισφορών και την αλλαγή του τρόπου καταβολής τους στα ταμεία. Η ηγεσία της ΓΣΕΕ απέναντι στην ηγεσία του υπουργείου Εργασίας. Μέχρι τώρα σε εσωτερικό χώρο. Η πρόβλεψη του προϋπολογισμού για εκτόξευση της ανεργίας στο 14,6% το 2011, που συμπίπτει με την τελευταία πρόβλεψη του Διεθνούς Νομισματικού Ταμείου, επισπεύδει τους σχεδιασμούς του υπουργείου Εργασίας. Με την παραδοχή αυτή, όλα τα «μαξιλάρια» που είχαν σχεδιαστεί θεωρούνται ανεπαρκή και αναζητούνται πρόσθετα εργαλεία για την αποτροπή της προβλεπόμενης πλημμύρας ανέργων (spill over). Ειδάλλως, οι συνέπειες θα είναι ολέθριες για τα ταμεία αλλά και τις αντοχές του ΟΑΕΔ. Οι απώλειες εισφορών για το ΙΚΑ θα ξεπεράσουν τα 600 εκατ. ευρώ τον χρόνο, ενώ άλλο τόσο υπολογίζεται το επιπρόσθετο κόστος του ΟΑΕΔ για επιδόματα ανεργίας. Πέραν των δραματικών οικονομικών και κοινωνικών επιπτώσεων, όμως, το πρόβλημα έχει και άλλη μία δυσμενή πτυχή, καθώς εκτιμάται ότι θα χρησιμοποιηθεί ως μοχλός από την τρόικα για την απορρύθμιση των εργασιακών σχέσεων. Τα ενδεχόμενα αυτά συζητήθηκαν στις συσκέψεις της υπουργού Εργασίας, Λούκας Κατσέλη, και του αναπληρωτή υπουργού, Γ. Κουτρουμάνη, με τους διοικητές του ΙΚΑ και του ΟΑΕΕ, Ρ. Σπυρόπουλο και Γ. Βουδούρη, και τον διοικητή του ΟΑΕΔ Η. Κικίλια. Σε πρώτη φάση αποφασίστηκε η επίσπευση του προγράμματος κάλυψης των ασφαλιστικών εισφορών για τις ζημιογόνους επιχειρήσεις, κόστους 1 δισ. ευρώ. Επειδή όμως, με τις συνθήκες που διαμορφώνονται, το πρόγραμμα δεν αρκεί για να απορροφηθούν οι κραδασμοί, εξετάζεται παράλληλα η ελάφρυνση των ασφαλιστικών βαρών για το σύνολο των επιχειρήσεων και των επαγγελματιών. Ευρωπαϊκά πρότυπα Ο διοικητής του ΙΚΑ, Ρ. Σπυρόπουλος, επισκέπτεται αυτή την εβδομάδα τη Γερμανία και την επόμενη πηγαίνει στη Γαλλία, προκειμένου να ενημερωθεί για την οργάνωση των ταμείων στην είσπραξη των εισφορών. Η κάλυψη των ασφαλιστικών υποχρεώσεων εργοδοτών και εργαζομένων γίνεται στις άλλες ευρωπαϊκές χώρες αυτόματα, ταυτόχρονα με την καταβολή μισθών, μέσω ειδικού λογαριασμού. Στον αρχικό σχεδιασμό της κυβέρνησης, το μέτρο αυτό θα έμπαινε σε εφαρμογή στα μέσα του 2011. Επιχειρείται όμως να έλθει νωρίτερα, στις αρχές του χρόνου, εισάγοντας μαζί με τον νέο μηχανισμό και μια νέα κλίμακα. Το ύψος της εργοδοτικής εισφοράς για το σκέλος της σύνταξης ανέρχεται στην Ελλάδα στο 13,3% του μισθού και η εισφορά του εργαζόμενου στο 6,7%. Στη Γερμανία το συνολικό ποσοστό για το συνταξιοδοτικό είναι 19,9% και μοιράζεται ισόποσα σε εργοδότες και εργαζόμενους. Τόσο στη Γερμανία όσο και στη Γαλλία είναι υψηλότερες οι εισφορές και των δύο πλευρών για τον κλάδο υγείας. Η συνολική ασφαλιστική επιβάρυνση πάντως θεωρείται πολύ υψηλότερη στην Ελλάδα, αναλογικά πάντα με τους μισθούς, καθώς ανά κλάδο υπάρχουν πρόσθετες εισφορές των οποίων η χρησιμότητα επανεξετάζεται μία προς μία. Επικρατέστερο θεωρείται το σενάριο να μειωθούν σε πρώτο στάδιο μόνον οι εργοδοτικές εισφορές, για το συνταξιοδοτικό, κατά 3 με 4 μονάδες, κατά τα πρότυπα του γερμανικού συστήματος, χωρίς όμως αύξηση της συμμετοχής των εργαζομένων, που θα προκαλούσε περαιτέρω συμπίεση στα εισοδήματα. Οι συνέπειες κάθε μεταβολής στο ύψος των ασφαλιστικών εισφορών θα εξεταστούν με βάση τις επικαιροποιημένες αναλογιστικές μελέτες του Διεθνούς Γραφείου Εργασίας. Πέραν της ευστάθειας του ασφαλιστικού συστήματος, στις προβολές των διοικήσεων των ταμείων υπεισέρχονται άλλες δύο κρίσιμες παράμετροι: - Η πρώτη αφορά την έκταση της εισφοροδιαφυγής. Περίπου 5 δισ. ευρώ υπολογίζονται οι οφειλές προς το ΙΚΑ και άλλα τόσα προς τα υπόλοιπα ταμεία. Με την τελευταία ρύθμιση η διοίκηση του ΙΚΑ προσδοκά ότι θα εισπράξει ως προκαταβολή μέχρι τις 15 Οκτωβρίου περί τα 100 εκατ. ευρώ και μέχρι τις αρχές του 2011 περί τα 500 εκατ. ευρώ. Η συνέχεια θα εξαρτηθεί από το βάθος της ύφεσης. - Η δεύτερη έχει να κάνει με την αδυναμία του ελεγκτικού μηχανισμού να αντιμετωπίσει το πρόβλημα της ανασφάλιστης εργασίας κατασταλτικά. Είναι χαρακτηριστικό ότι και τα πρόστιμα που επιβάλλει το ΣΕΠΕ δεν εισπράττονται. Κατ' επέκτασιν, μείωση 3-4 μονάδων στις εργοδοτικές εισφορές με την αυτοματοποίηση του συστήματος είσπραξης μπορεί να υπερκαλύψει τις απώλειες των ταμείων. Εξεταστική τον Νοέμβριο Υπάρχει όμως και άλλη μία κρίσιμη παράμετρος στα σενάρια που εξετάζει η ηγεσία του υπουργείου Εργασίας, καθαρά πολιτική, και αναμένεται να τεθεί στη διαβούλευση με τους εκπροσώπους των εργαζομένων και των εργοδοτικών οργανώσεων για τις συμβάσεις. Το ζήτημα του κόστους εργασίας μπήκε πιεστικά από την τρόικα στην αξιολόγηση του Σεπτεμβρίου, με αιχμή τις επιχειρησιακές συμβάσεις που θα κατισχύουν έναντι των κλαδικών και των συλλογικών συμβάσεων εργασίας. Η πίεση αυτή, εκτιμούν στο υπουργείο, μπορεί να μετριαστεί ως έναν βαθμό, με τη μείωση του ασφαλιστικού κόστους, για όλες τις επιχειρήσεις. Διαφορετικά, στην επόμενη συνάντηση, τον Νοέμβριο, οι πιέσεις για την απορρύθμιση της αγοράς εργασίας ενδέχεται να οδηγήσουν πιο πίσω και από τις επιχειρησιακές συμβάσεις, που έθεσε ως τελευταία γραμμή άμυνας η Λούκα Κατσέλη, να κατατείνουν δηλαδή στην πλήρη απορρύθμιση των εργασιακών σχέσεων. Για τις επιχειρήσεις που είχαν αρνητικά αποτελέσματα τον προηγούμενο χρόνο, το σχέδιο του ΟΑΕΔ για την κάλυψη των εργοδοτικών εισφορών 200.000 εργαζομένων, με τον όρο ότι θα διατηρηθούν άλλες τόσες θέσεις εργασίας για διάστημα τουλάχιστον ενάμιση χρόνου, επιταχύνεται και θα κλείσει μέχρι το τέλος του 2010. Η επίσπευση κρίθηκε επιβεβλημένη, καθώς στις 31 Δεκεμβρίου 2010 λήγει η εξαίρεση που έχει η Ελλάδα από την Ευρωπαϊκή Επιτροπή και ενδεχόμενη υποβολή του προγράμματος το 2011 θα απαιτούσε νέα έγκριση από την Επιτροπή Ανταγωνισμού, διαδικασία που κρατάει από 3 έως και 6 μήνες. Ο ΟΑΕΔ και το ΙΚΑ συμφώνησαν το πρόγραμμα να τρέξει με ίδιους πόρους, μέσω του αλληλόχρεου λογαριασμού, με τον συμψηφισμό οφειλών ύψους 990 εκατ. ευρώ του ταμείου προς τον οργανισμό. ΕΛΕΥΘΕΡΟΤΥΠΙΑ
 Η ΝΔ συναινεί στο διαχωρισμό της ΔΕΗ σε δυο νέες θυγατρικές, δήλωσε στον ΣΚΑΪ 100,3 ο τομεάρχης του κόμματος σε θέματα ενέργειας Μιχάλης Γιαννάκης, ερχόμενος σε αντίθεση με συνδικαλιστές της ΔΑΚΕ. Ο κ. Γιαννάκης τους κατηγόρησε για «συνδικαλιστικά παιχνίδια μέσα στη ΔΕΗ», τονίζοντας ότι θα πρέπει να αλλάξουν νοοτροπία. Με αφορμή την απόφαση της κυβέρνησης για διαχωρισμό της ΔΕΗ, συνδικαλιστές της επιχείρησης αφήνουν ανοιχτό το ενδεχόμενο κινητοποιήσεων την ερχόμενη εβδομάδα.
 Νέα απεργία μετά το ναυάγιο των συνομιλιών για τον ΟΣΕ
 Νέα απεργία εξήγγειλαν οι εργαζόμενοι μετά το ναυάγιο των συνομιλιών για τον ΟΣΕ.
 Άκαρπη απέβη η συνάντηση του υπουργού Μεταφορών Δημήτρη Ρέππα με το προεδρείο της Πανελλήνιας Ομοσπονδίας Σιδηροδρομικών.
 Οι σιδηροδρομικοί ζήτησαν από τον υπουργό να μην καταργηθούν οι συλλογικές συμβάσεις εργασίας όσων θα παραμείνουν στον Οργανισμό.
 Ζήτησαν επίσης να αποτυπωθεί εγγράφως ότι εκείνοι που θα παραμείνουν, αλλά και εκείνοι που θα μεταφερθούν σε άλλες υπηρεσίες του δημοσίου, θα διατηρήσουν τις τακτικές τους αποδοχές.
 Από την πλευρά του ο κ. Ρέππας δεσμεύθηκε πως θα παραμείνουν ίδιες οι τακτικές αποδοχές των εργαζόμενων που θα παραμείνουν στο νέο ΟΣΕ αλλά και εκείνων που θα μεταταχθούν.
 Διευκρίνισε επίσης πως ο αποκλειστικός διαχειριστής της σιδηροδρομικής υποδομής θα είναι ο ΟΣΕ, δηλαδή το σιδηροδρομικό δίκτυο θα παραμείνει δημόσιο.
 Μετά τη συνάντηση ο νέος πρόεδρος της ΠΟΣ, Θανάσης Λεβέντης, τόνισε ότι η Ομοσπονδία κατέθεσε τις απόψεις της αλλά δεν βρέθηκαν σημεία προσέγγισης με την ηγεσία του Υπουργείου.
 Σύμφωνα με τους συνδικαλιστές το νομοσχέδιο προβλέπει την κατάργηση των 2/3 του δικτύου του ΟΣΕ, ενώ κατά την εκτίμησή τους μέσα από την αναδιοργάνωση των δρομολογίων και την αξιοποίηση των εμπορευματικών μεταφορών, ο σιδηρόδρομος μπορεί να γίνει κερδοφόρος.
 «Γκρίζα» σημεία για τους συνδικαλιστές είναι ρυθμίσεις του νομοσχεδίου για κατάργηση των Συλλογικών Συμβάσεων Εργασίας, τις υποχρεωτικές μετατάξεις και το συνταξιοδοτικό τους.
 "Τσαμπουκάδες" έκαναν οι συνδικαλιστές του ΠΑΜΕ αλλά πήραν "πληρωμένη απάντηση" και από "σκληροί" συνδικαλιστές "έκαναν την πάπια"... Το επεισόδιο μεταξύ συνδικαλιστών εκτυλίχθηκε πριν από λίγο στο 34ο Εκτακτο Απολογιστικό Συνέδριο της ΓΕΝΟΠ-ΔΕΗ.
 Η ένταση δημιουργήθηκε όταν ανέβηκε στο βήμα ο οργανωτικός γραμματέας της ΓΣΕΕ, Βαγγέλης Μουτάφης που πρόσκειται στην ΠΑΣΚΕ και αναφέρθηκε σε απολύσεις στην επιχείρηση του ΚΚΕ , την «Τυποεκδοτική».
 Συνδικαλιστές του ΠΑΜΕ που βρίσκονταν στην αίθουσα διαμαρτυρήθηκαν έντονα και χρειάστηκε η επέμβαση άλλων συνδικαλιστών προκειμένου να πέσουν οι τόνοι.
 Στην αίθουσα εκείνη τη στιγμή βρίσκονταν η υπουργός Περιβάλλοντος, Τίνα Μπιρμπίλη και ο υφυπουργός Γιάννης Μανιάτης, οι οποίοι και αποδοκιμάστηκαν από τους συνδικαλιστές.
 Την ίδια σχεδόν διαδικασία που ακολούθησε για τους εργαζομένους της Ολυμπιακής αναμένεται να ακολουθήσει η κυβέρνηση και για περίπου 1.000 εργαζομένους του ΟΣΕ, οι οποίοι θα μετακινηθούν κυρίως στους ΟΤΑ, όπως προβλέπει η σχετική ρύθμιση του υπουργού Υποδομών κ. Δ. Ρέππα. Το προσωπικό των ΟΤΑ ωστόσο βρίσκεται ήδη σε... αναβρασμό λόγω των μαζικών μετατάξεων που προβλέπονται με βάση τον «Καλλικράτη». Οι υπάλληλοι που θα μεταφερθούν στους δήμους απασχολούνται σήμερα στις πολεοδομίες (έκδοση οικοδομικών αδειών, έλεγχος μελετών κτλ.), στις υπηρεσίες κοινωνικής πρόνοιας (έκδοση πιστοποιητικών οικονομικής αδυναμίας, χορήγηση κάρτας αναπηρίας, καταβολή επιδομάτων, χορήγηση άδειας, ίδρυσης και λειτουργίας ιδρυμάτων παιδικής πρόνοιας σε ιδιώτες καθώς και σε συλλόγους και σωματεία κτλ.), σε υπηρεσίες Υγείας και δημόσιας υγιεινής (οργάνωση διενέργειας εμβολιασμών, αδειοδοτήσεις επιχειρήσεων υγειονομικού ενδιαφέροντος κτλ.), σε υπηρεσίες Παιδείας (ανέγερση σχολείων, μεταφορά μαθητών από τον τόπο διαμονής στο σχολείο φοίτησης κτλ.) και εμπορίου (έκδοση αποφάσεων για την ίδρυση, τη διάλυση και τον καθορισμό του τρόπου λειτουργίας των λαϊκών αγορών, χορήγηση αδειών εκμετάλλευσης περιπτέρων, έκδοση σειράς επαγγελματικών αδειών κτλ.).
 Διαβάστε περισσότερα: http://www.tovima.gr/default.asp?pid=2&ct=32&artid=359227&dt=08/10/2010#ixzz11kJLxCLw
 «Εταιρεία συμβούλων θα προσλάβει η κυβέρνηση και θα εισηγηθεί ποιο θα είναι το νέο ιδιοκτησιακό καθεστώς» είπε μεταξύ άλλων στον προχθεσινό δημόσιο απολογισμό του Υπουργείου Αμύνης ο Ε. Βενιζέλος και διευκρίνισε : «Επιθυμούμε η διαδικασία να κινηθεί το ταχύτερο. Οι σύμβουλοι θα εισηγηθούν απροκάλυπτα.»
 Τις παραπάνω εξελίξεις που αφορούν το μέλλον της πολεμικής βιομηχανίας ΕΒΟ Αιγίου και την απασχόληση εκατοντάδων συμπατριωτών εκλήθη να σχολιάσει ο Βουλευτής Αχαΐας Νίκος Νικολόπουλος: «Η Κυβέρνηση κινείται προς την ιδιωτικοποίηση»είπε και συνέχισε: «ο κ. Βενιζέλος και ο κ. Μπεγλίτης μου απάντησαν στην Βουλή ότι: ‘'Τα ΕΑΣ παρουσιάζουν ζημιές ύψους 1,2 δις ευρώ γεγονός που καθιστά την λήψη δανείων για την κάλυψη (μισθών) εξαιρετικά δύσκολη''. Ουδεμία λοιπόν έκπληξη. Η κυβέρνηση των... dealers της εθνικής αξιοπρέπειας και του εθνικού πλούτου, συνεχίζει το καταστροφικό έργο της» τόνισε δεικτικά, ο Βουλευτής Αχαΐας Νίκος Νικολόπουλος..
 Την ίδια μέρα -ειρωνεία της τύχης- που ο Αθηναϊκός τύπος φιλοξενεί, δήλωση του Τούρκου Πρωθυπουργού Ταγίπ Ερντογάν, και ο οποίος παρότρυνε λέγοντας: «Για την ελληνική οικονομική κρίση, φταίνε οι εξοπλιστικές δαπάνες και οι φανταστικοί εχθροί.». Η κυβέρνηση προχωρά στο «ξεφόρτωμα». Τυχαίο; Έτσι θέλω να νομίζω....
 Αν σταματούσε όμως ο Τούρκος γείτονας και τις παραβιάσεις στο Αιγαίο, τότε θα ήταν και πειστικός. Τότε και μόνο τότε. Και η Κυβέρνηση θα μπορούσε να σκεφτεί, ίσως, το κλείσιμο της Εθνικής Αμυντικής μας Βιομηχανίας.
 Τώρα όμως τι λέτε είναι τυχαίο; Σίγουρα όμως είναι εθνικά επικίνδυνο.
 Ο Αχαιός βουλευτής επίσης πληροφόρησε, πως τουλάχιστον έξι φορές τον τελευταίο χρόνο, έχει εγκαλέσει τους αρμόδιους υπουργούς, ακόμα και τον ίδιο τον Πρωθυπουργό, για τα προβλήματα της ΕΑΣ, ιδιαίτερα της ΕΒΟ Αιγίου και των εργαζομένων σε αυτά..
 Οι απαντήσεις που έχει λάβει, όπως είπε, είναι πανομοιότυπα αόριστες, ασαφείς και ανίκανες να πείσουν οποιοδήποτε για το γεγονός, πως η κυβέρνηση έχει στόχο και όραμα, να ενισχύσει την αμυντική βιομηχανία.
 «Στις τελευταίες κοινοβουλευτικές μου παρεμβάσεις, είναι αποκαλυπτικές οι απαντήσεις. Στις εξής απαντήσεις στις 20 Αυγούστου, από τον Αναπληρωτή Υπουργό Εθνικής Άμυνας κ. Π. Μπεγλίτη:
 «Τα ΕΑΣ χρήζουν μεγάλων δομικών παρεμβάσεων, αλλαγών με τόλμη και αποφασιστικότητα. Βρισκόμαστε σε επαφή με ενδιαφερόμενες εταιρείες Ευρωπαϊκές και των Ηνωμένων Πολιτειών και αναμένουμε προτάσεις τους, στο πλαίσιο των κυβερνητικών αποφάσεων.».
 Ενώ και στην αμέσως επόμενη απάντηση έστρωνε το χαλί της ιδιωτικοποίησης λέγοντας:
 «Θα πρέπει να αντιμετωπίσουμε το υψηλό λειτουργικό κόστος».
 Είναι ο ίδιος Υπουργός που πριν λίγες ημέρες δήλωνε στα ΜΜΕ:
 «Κάποιοι πλούτισαν και έκαναν πολιτικές καριέρες γύρω από τους εξοπλισμούς».
 Φαντάζομαι να μην επαναλάμβανε τα του κ. Πάγκαλου βλάσφημα επιχειρήματα, αλλά να ήθελε να αφορίσει τους γνωστούς παρά κάτι Αρχηγούς του ΠΑΣΟΚ συντρόφους του που για χρόνια βούλιαξαν τις Ελληνικές πολεμικές βιομηχανίες».
 Και ο Αχαιός Βουλευτής συνέχισε :
 «Διαβαίνουμε την οδό του μαρτυρίου. Τώρα είμαστε μόλις στα πρώτα μέτρα. Έρχεται καταιγίδα. Η κυβέρνηση σίγουρα μπορεί με το ‘'ξεφόρτωμα'' της ΕΒΟ και των ΕΑΣ, να γίνει περισσότερο αρεστή, στην τρόικα, στους κυβερνητικούς συμμάχους, στους εθνικούς προμηθευτές και εθνικούς αντιπροσώπους....
 Ενδεχομένως και να πάρει εύσημα, όμως αναρωτιέμαι:
 Πώς θα αντιμετωπίσει τους απλούς ανθρώπους του μόχθου και της εργασίας. Δεν φοβάται ότι στην κάλπη θα πάρει αυτό που της αξίζει; ́ ́Το παράσημο της ανοικτής παλάμης ́ ́;
 Ωστόσο, το πρόβλημα δεν είναι μόνο οι σχεδιασμοί της κυβέρνησης, που καταφανώς πλέον, ναρκοθετούν το μέλλον της αμυντικής βιομηχανίας και των εργαζομένων σε αυτή.
 Το κυρίαρχο πρόβλημα στην περιοχή μας παραμένουν, οι υποτακτικοί και οι συνεργάτες της κυβέρνησης του μνημονίου» κατέληξε ο κ. Νικολόπουλος, προσθέτοντας:
 «Πού είναι οι μέχρι πρότινος κραυγάζοντες βουλευτές του ΠΑΣΟΚ;
 Γιατί ποιείν την νήσσαν ο μέχρι πρότινος υφυπουργός του μνημονίου και φιλοδοξών να διαχειριστεί σε λίγο καιρό τις τύχες της Δυτικής Ελλάδας, κ. Απόστολος Κατσιφάρας;
 Θα αναλάβουν επιτέλους τα μπαρουτοκαπνισμένα παλικάρια του ΠΑΣΟΚ, κάποια πρωτοβουλία ή θεωρούν πως τους πάει καλύτερα, ο ρόλος του τεθλιμένου συγγενή, δίπλα στο φέρετρο της εκτελεσθείσας Αιγιαλείας από την μνημονιακή υπανάπτυξη και την ανεργία, που σπέρνουν στην περιοχή μας;
 Είναι ώρα αφύπνισης και αντίδρασης της κοινωνίας μας.
 Είναι ώρα να πέσει «μαύρο», στους ανίκανους πραματευτάδες του μέλλοντός μας και στους υπηρέτες και υποτακτικούς τους!».
 Τα ερωτήματα εξακολουθούν να παραμένουν αναπάντητα:
 - Τι σχεδιασμό έχει η πολιτική ηγεσία για την ανασυγκρότηση της εταιρείας Ε.Α.Σ και με τι χρονοδιάγραμμα υλοποίησης;
 -Η Κυβέρνηση πώς θα διασφαλίσει το μέλλον των εργαζομένων σε μία ιδιωτικοποιημένη επιχείρηση;
 - Όντως το Υπουργείο βρίσκεται σε διερευνητικές επαφές με πιθανούς υποψηφίους αγοραστές;
 - Σε τι στάδιο βρίσκονται οι διαπραγματεύσεις; Να κατατεθούν οι προσφορές.
 - Ποιοι από την κυβέρνηση και με ποιους υποψηφίους συζητούν;
 - Ποιες είναι αυτές οι αμερικανικές και ευρωπαικές εταιρείες που βρίσκεται το Υπουργείο σε επαφή όπως γραπτώς μου απαντήσατε,
 - Τι ρόλο έχει το Υπουργείο Οικονομικών σε αυτές τις ́ ́στρατηγικές συνεργασίες ́ ́ .
 - Η Τρόικα έχει γνώση και ρόλο; Να κατατεθούν τα σχετικά έγγραφα...
 - Σε τι επίπεδο σχεδιάζονται αυτές οι συνεργασίες και ποια τα εκτιμώμενα οφέλη για τα Ε.Α.Σ;
 - Εξοφλήθηκε το χρέος οκτώ εκατομμυρίων ευρώ των Ε.Α.Σ σε εισφορές προς το Ι.Κ.Α ή έγινε ρύθμισή του;
 - Γιατί δεν έχουν εισπραχθεί οι οφειλές τρίτων προς τα Ε.Α.Σ ποσού 13 εκατομμυρίων ευρώ; - Γιατί δεν έχει εισπραχθεί ακόμη η οφειλή ύψους 7,8 εκατομμυρίων ευρώ από την συγκεκριμένη εταιρεία; Για ποια εταιρεία πρόκειται;
 - Εκτός από την οφειλή της παραπάνω, υπάρχουν και άλλες εταιρείες που οφείλουν; Αν ναι. τι ποσά οφείλουν και ποιες εταιρείες είναι; Να κατατεθούν τα έγγραφα
 - Γιατί καθυστερείτε και γιατί δεν έχουν γίνει ενέργειες για την απαίτηση των οφειλών;
 - Να κατατεθεί κάθε σχετικό έγγραφο στο οποίο να εμφανίζονται οι οφειλές και οι οφειλέτες προς την Ε.Α.Σ.
 Επειδή είμαι σίγουρος ότι δεν θα απαντήσει ο εκλεκτός της Κυβέρνησης Παπανδρέου- Υποψήφιος Περιφερειάρχης- κ. Απόστολος Κατσιφάρας, δηλώνω ότι δεν θα επιτρέψω να κρύβονται και οι κ.κ. Υπουργοί. Ως εκπρόσωπος του λαού τη Αχαΐας και σύμφωνα με το Σύνταγμα και τον Κανονισμό της Βουλής σήμερα κατέθεσα μία ακόμη ερώτηση. Σε λίγες μέρες υποχρεωτικά θα κληθούν στην εθνική αντιπροσωπεία να απαντήσουν. Εκεί θα απολογηθούν και θα αποκαλυφθούν, όλα τα σχέδια που επιμελώς αποκρύπτουν.
 «Το υπουργείο Εργασίας, επί ένα χρόνο, κωφεύει στις συνεχείς προτροπές της Ν.Δ. για άμεση λήψη μέτρων και αδρανεί χαρακτηριστικά», τόνισε ο αρμόδιος τομεάρχης της ΝΔ και συμπλήρωσε: «Εξήγγειλε και άρχισε να υλοποιεί Προγράμματα μέσω του ΟΑΕΔ με πολύ μεγάλη καθυστέρηση, μέτρα που όμως η πρώτη αποτίμησή τους κάθε άλλο παρά ενθαρρυντική είναι».Για τους παραπάνω λόγους, ο κ. Βρούτσης κατέθεσε ερώτηση στη Βουλή, προς την υπουργό Εργασίας κα Λ. Κατσέλη, σχετικά με τα προβλήματα απορρόφησης και αποτελεσματικότητας των προγραμμάτων του ΟΑΕΔ.Παρά τις πομπώδεις εξαγγελίες της κυβέρνησης, τα Προγράμματα του ΟΑΕΔ, όχι μόνο καθυστέρησαν να αρχίσουν (συμβάλλοντας έτσι στην εκτόξευση του αριθμού των ανέργων), αλλά είναι τόσο γραφειοκρατικά και πολύπλοκα, που δεν είναι πλέον ελκυστικά για τις επιχειρήσεις και δεν αποτελούν πλέον κίνητρο για τη δημιουργία νέων θέσεων εργασίας. Για το λόγο αυτό, η απορρόφησή τους είναι μικρή και δεν αναχαιτίζουν την ανεργία που συνεχίζει να καλπάζει.Καταλήγοντας, ο βουλευτής της ΝΔ σημείωσε ότι «η ανάγκη για τη λήψη άμεσων - χωρίς γραφειοκρατικά εμπόδια - και αποτελεσματικών δράσεων για την ανεργία, είναι επείγουσα και επιτακτική».
 Σπ. Παπασπύρος: Αγώνας για την ακύρωση του μνημονίου
 Ο πρόεδρος της ΑΔΕΔΥ Σπύρος Παπασπύρος κατηγόρησε την κυβέρνηση για επίθεση στους μισθούς.
 Με πορεία διαμαρτυρίας από την πλατεία Κλαυθμώνος στη Βουλή ολοκληρώθηκε η συγκέντρωση της ΑΔΕΔΥ, η οποία κήρυξε για σήμερα 24ωρη απεργία στο Δημόσιο με στόχο την ανατροπή του μνημονίου και την ακύρωση «των αντιλαϊκών ρυθμίσεών του». Σύμφωνα με τους συνδικαλιστές η συμμετοχή των δημοσίων υπαλλήλων στην απεργία ήταν σημαντική.
 ΗΧΗΤΙΚΟ: Σπ. Παπασπύρος: Ανατροπή των επιλογών και των πολιτικών της κυβέρνησης και της τρόικας
 Κατά την ομιλία του στην απεργιακή συγκέντρωση, ο πρόεδρος της ΑΔΕΔΥ Σπύρος Παπασπύρος κατηγόρησε την κυβέρνηση για επίθεση στους μισθούς, για πολιτική άγριας λιτότητας που τείνει να επαναφέρει την κοινωνία στη δεκαετία του '70, ενώ οι ανάγκες είναι πλέον ανάγκες του 21ου αιώνα.Για την ανατροπή αυτής της πολιτικής, σημείωσε, απαιτείται ευρύτερος κοινωνικός αγώνας για την ακύρωση του μνημονίου και της νεοφιλελεύθερης πολιτικής της κυβέρνησης και της τρόικας.Προειδοποίησε μάλιστα την κυβέρνηση ότι τα συνδικάτα στο δημόσιο τομέα θα κλιμακώσουν τις αντιδράσεις τους και ότι ο αγώνας θα εξελιχθεί σε μαραθώνιο.Το ψήφισμα της απεργιακής συγκέντρωσης κάνει λόγο για περικοπή των εισοδημάτων που έχει ξεπεράσει το 25%, για δημόσιες υπηρεσίες που αδυνατούν να λειτουργήσουν εξαιτίας της υποχρηματοδότησης και της έλλειψης προσωπικού, για ασφαλιστικά δικαιώματα που καταργούνται και για ταμεία που οδηγούνται σε διάλυση.Προειδοποιεί επίσης ότι το επικαιροποιημένο μνημόνιο αλλά και το σχέδιο προϋπολογισμού 2011 περιλαμβάνει νέα επώδυνα μέτρα σε βάρος των εργαζομένων και της κοινωνίας.Την απεργιακή συγκέντρωση της ΑΔΕΔΥ, ακολούθησε διαδήλωση προς τη Βουλή, ενώ την ίδια ώρα οι δυνάμεις του ΠΑΜΕ πραγματοποιούσαν τη δική τους ξεχωριστή συγκέντρωση.Δύο συγκεντρώσεις, από ΑΔΕΔΥ και ΠΑΜΕ, έγιναν και στα Χανιά. Εκπρόσωποι των συνδικαλιστικών οργανώσεων των εργαζομένων τόνισαν την ανάγκη αφύπνισης των πολιτών, ενώ ανάλογα μηνύματα απηύθυνε και το ΠΑΜΕ.Σήμερα, ο δημόσιος τομέας υπολειτούργησε με αποτέλεσμα να δημιουργηθούν πολλά προβλήματα στις αεροπορικές πτήσεις, λόγω στάσης εργασίας των ελεγκτών εναέριας κυκλοφορίας όπως και και στα νοσοκομεία, τα οποία λειτουργούν με προσωπικό ασφαλείας.http://www.naftemporiki.gr/